text:
OMG! Hava tit felagskonto?!
Hasa viðmerkingina fái eg viðhvørt, tá eg fortelji at sjeikurin og eg hava eina felagskonto. Ja vit hava eina felagskonto til mat og eina felagskonto til leigu osf. Men veist tú hvat? Tað er genialt!
Tað er munur á, at búgva aleinaður og at búgva saman við sínum maka. Tá man býr sjálvur, stýrur man sjálvur hvat man skal gjalda hvønn mána, og hvussu nógv man hevur eftir osf. Tá man flytir inn saman við sjeikinum, eru tað brádliga tvey sum skulu deilast, um at gjalda bæði fastar útreiðslur, mat o.a.
Ofta kann tað gerast ørkymlandi at halda stýr á hvør hevur goldið hvat, og hvør skal gjalda hetta og hatta.Vit eru bæði lesandi, so tað er sjálvsagt at vit ikki flóta í pengum. Her eru nøkur punktir, sum hava riggað væl hjá okkum báðum.
- Sjálvandi hava vit bæði, okkara egnu nýtslu konto.
- Vit hava eina heildarkontu, har vit flyta eina fasta upphædd inn hvønn mánaða, fyri leigu, og aðrar felags útreiðslur. Peningurin fer sjálvvirkandi av okkara egnu konto, og víðari á sama hátt.
- Vit hava eina, sum vit kalla matkontan. Her hava vit eitt peningakort hvør, til somu konto. Vit hava roknað út, nøkunlunda hvat vit brúka uppá mat hvønn mánað. So hava vit eina fasta flyting inn á matkonto’na hvønn mánaða, og keypa allan matin av tí kontoni.
Hetta er einfalt, men gevur eitt so gott yvirlit yvir fíggjarstøðuni. Tað tykist kanska ræðandi at hava felagskonto, men tað er ikki soleiðis at man brúkar hesar kontur uppá frítíðar ítriv osf. Hetta er bara til tað sum er felags, so alt sum tú hevur eftir á tínari egnu konto, er einans til títt brúk, tína uppsparing osf.
Vónandi kundi tú brúka hesi rá til okkurt. Um tú hevur okkurt at leggja afturat, so legg endiliga eina viðmerking inn.
M&K


c: text/html

text:
Bilferslan Ý F°royum er farnu hßlvu °ldina vaksin vi miklari fer, og vi bilunum komu eisini kr°vini um tunlar og fleiri og betri vegir. ═ 1975 vˇru 6.500 bilar Ý F°royum. ═ dag eru teir um 30.000 Ý tali.
═ Havn gongur sjˇn fyri s°gn, at bilarnir krevja sÝtt plßss. Parkingsm°guleikarnir eru ikki gˇir, og trřsti ß innkomuvegirnar er °giligt, tß ferslan er mest um morgunin og seinnapartar.
Ferslan verur ikki minni, tß tunnilin um Tangafj°r verur liugur Ý 2019. Higartil hevur tˇ veri atgerarloysi, tß ta snřr seg um at finna loysnir ß °kinum.
VŠntandi var, at tunnilsmunnin fˇr at vera nŠr Sundi, og Štlanin var tÝ at leggja nřggjan innkomuveg oman Ýgj°gnum HoyvÝkshagan og vestureftir.
Hetta kollveltist alt, tß linjuf°ringin fyri tunnilin kom undan kavi. N˙ kemur hann ikki upp nŠrhendis Sundi, men beint noran fyri HvÝtanes.
Verur ˙rsliti, at °ll ferslan framvegis fer oman eftir HvÝtanesvegnum, er lÝti at ivast Ý, at ferlsupropparnir kunnu gerast mangir, og parkeringsviurskiftini Ý břnum vera ikki frŠgari.
Aftrat hesum avbjˇingunum kunnu vŠntast umhv°rvislig og trivnaarlig afturstig Ý břnum. Floymurin av bilum fer at hava bŠi meira os og gang vi sŠr. Trygdin kann lŠttliga eisini versna.
Her krevst, at Tˇrshavnar kommuna og Landsverk beinanvegin seta seg saman at lřsa og vigera tŠr avbjˇingar, sum eru fyri framman. Nakrir hissini vegastubbar eru Ý HoyvÝkshaganum vi br˙m, sum peika ˙t Ý tˇman heim. N˙ er stundin komin at taka avgerir um at binda hetta saman onkursvegna.
Hv°r, i gjalda skal, er eisini ein spurningur. ═ RunavÝk Štlar borgarstjˇrin ikki at lata Tunnilsfelagi sleppa undan at gjalda ein veg, sum f°rir tunnilsfersluna ˙t um bygt °ki har.
Hjß okkum er harliga br˙k fyri einum innkomuvegi aftrat HvÝtanesvegnum, sum j˙ eisini fer at koma undir °kt trřst av st°rri virksemi ß Eystaru bryggju.
Niri i břnum ber til at gera parkeringsh˙s og parkeringstunlar ß eitt n˙ Skßlatr° og vi Kongabr˙nna.
Alt skal ganga skjˇtt Ý dag, og °ll skulu hava so stuttan veg aftur og fram sum gj°rligt. Men vit og skil mugu eisini fylgja vi, n˙ stˇrar ˙tbyggingar vera framdar.
Tjˇveldi tekur hetta mßli upp vi fyrsta h°vi.
Jˇgvan Arge varaborgarstjˇri ˙r Tjˇveldi
---

robotstxt: allowed

filter: keep


text:
- Jú, kanska verður tað einaferð, siga vit heldur lot og fjálturstungin. Fyri skomm skyld leggja vit afturat, at størsti politiski flokkur í løtuni er loysingarsinnaður. So kanska eru vónir í so máta.
Tað dámar Vladimir, sum fer í gongd við eina søgu um Sankta Pætursborg, betra borgaraskapið, og so tað fátæka, stríðandi fólkið úti um landið. Og kommunistarnar, ið skapa split, mitt ímillum. - Hygg eftir Vyborg, har er úrslitið, sigur hann og gerst eitt sindur snjallari á málinum enn eg brýggji meg um.
Púra samdir í hesum stutta úttanríkispolitiska parløri, takka vit fyri túrin og steðga við amerikansku dreymafabrikkina Universal Studios.


text:
Vit eru inni á skrivstovuni hjá Tamara Landre á Hendry víngarðinum í Napa. Vit hava samskift um hesa vitjan seinastu mánaðirnar og greitt er at aldrandi stjóri hennara, George Hendry, við áhuga hevur fylgt við, tí hann hevur lisið um føroyska málið í bókini hjá Melvyn Bragg The Adventure of English a biography of a language.
Tað var í 2008 at vit spurdu Bruce, ein vínhandlara í Yountville í Napa dalinum, um zinfandel drúvuna og hann vísti til Hendry primitivo. Síðani hevur áhugin verið fyri hesi drúvu, sum hevur so spennandi søgu úr Kroatia, Italia og Kalifornia. Nýggjar DNA kanningar, sum George Hendry hevur verið við í, staðfesta at zinfandel og primitivo eru sama drúva.
Í 1944 tóku sjey vínbøndur í Napa seg saman og stovnaðu Napa Valley Vintners, sum sæst á skeltinum omanfyri til høgru. Í dag eru 522 víngarðar, wineries, limir í felagnum, ið verður lýst sum a non-profit trade association responsible for promoting and protecting the Napa Valley appellation as the premiere winegrowing region.
George Hendry er ein teirra. Hann var smádrongur tá húskið flutti higar í 1939. Tey vóru bøndur og søgan sigur at smádrongurin fekk eitt stykkið at dyrka drúvur á, so hann kundi vinna nøkur oyru. Sum frá leið og drongurin vaks til, gav hann tað lyfti at her skuldu bara vaksa drúvur. Á øllum markunum hjá Hendry og teimum. Og so varð.
Fyrsta vínið frá Hendry kom á marknaðin í 1992. Einfaldi setningurin hjá honum ljóðar: Growing the grapes right in the first place and then taking good care of them along the way. Yvirskipaða málið á víngarðinum er to make wines that reflect the unique terroir of the Hendry Ranch: wines with refinement, elegance and balance.
George er ein sera hugfarsligur og vitandi maður, ið setir seg væl inn í viðurskiftini, hvørt tey snúgva seg um vín, mat ella málsøgu. Hann hevur lisið á lærda háskúlanum í Berkley, eins og foreldrini. Eg vísi honum teldutøku útgávuna av ensku bókini hjá Lockwood um føroyska málið, sum er opin at lesa í hjá Google Books.
Umframt vanliga rundvísing ein sólríkan seinrapart á einum av teim 522 víngørðunum í Napa dalinum var hetta ein stór persónlig uppliving. Tey hjá Hendry hava opið og vísa runt eftir avtalu frammanundan.


text:
Samstarv millum KÍ og Norðlýsið um videobrot
Higartil hava miðlar havt ókeypis rættindi at senda filmsbrot frá dystum í Djúpumýru. Herfyri vendi Norðlýsið sær til KÌ við ynski um at gjalda fyri at leggja videobrot út eftir hvønn heimadyst. Dystarfrásagnir og myndatøkur eru ikki umfataði av hesi avtalu, eins og tað stendur øllum frítt at leggja út videobrot eitt samdøgur eftir dystarlok.
Sum eina roynd hevur KÌ tikið av tilboðnum fyri kappingarárið 2017, tí brúk er fyri hvørjum oyra til rakstur av felagnum.
Felagið vónar at sponsorar, áskoðarar og onnur skilja okkara støðutakan.


text:
Bringureyði hevur reiðrast javnan í Føroyum síðan 2000. Hann ger sær reiður í viðarlundum og í urtagørðum á bygd og í bý. Bringureyði er bæði støðufuglur og flytifuglur.
Høvdu vit ikki havt urtagarðar og viðarlundir, høvdu vit ikki sæð fuglasløg sum til dømis bringureyða og óðinshana reiðrast í Føroyum.
Bringureyði er vakur á liti. Bæði litirnir og vakri sangurin hjá honum gera hann lættan at fáa eyga á, sjálvt um hann er lítil.
Músabróðir og bringureyði eru minstu fuglar, sum vanliga eiga í Føroyum.
Teir eru lítil nell samanbornir við størsta sjófuglin í Føroyum, súluna. Bringureyði vigar einans 18 gramm, nakað sum ein breyðflís. Súlan vigar um 3 kilo. Hon hevur eitt flog, sum er umleið 1,8 metrar.
BRINGUREYÐI
- Longd: 14 cm
- Vekt: 18 g
- Flog: 21 cm
- Egg: 4-5


text:
Ongin Vinnudagur uttan spenningin um, hvør verður Ársins Virki og Ársins Átak, og hetta er sjálvsagt eisini á skránni í ár.
Endamálið við at velja Ársins Virki og Ársins Átak er at menna vinnuligan hugburð, skapa stoltleika í vinnuni og at økja virðingina fyri vinnuni hjá myndugleikunum og vanliga borgarinum.
Heiðurin at vera Ársins Virki verður latin til eitt virki ella fyritøku, sum hevur verið støðugt ella vaksandi, og dentur verður lagdur á fíggjarlig úrslit seinastu árini. Virkið skal hava víst framfýsni og áræði innan útflutning, framleiðslu, vøru- og tænastumenning, tøknifrøði, útbúgving ella innan annað øki, og hetta skal eftir styttri áramál hava viðført menning og vøkstur. Virkið skal vera limur í Føroya Arbeiðsgevarafelag.
Heiðurin at vera Ársins Átak verður latin til eitt virkið ella ein persón, sum hevur gjørt eitt serligt átak, ið kann gagna vinnuligum framburði. Hetta kann vera eitt einkult átak, men kann eisini vera arbeiði, sum er gjørt í longri tíð.
Í 2010 fingu Tavan og VILT heiðurin at gerast ávikavist Ársins Virki og Ársins Átak.


text:
“Hví segði eg ikki: “Ja takk!”? Soleiðis kann eg sum menniskja hugsa, tá ið eg angri fortíðina. Um eg ikki tók ímóti eini gávu ella tænastu ella ímóti rósandi orðum, sum vóru ætlað mær. At eg ikki møtti menniskjum, sum bjóðaðu mær sína tíð, sítt vinalag og sín felagsskap. Hvussu nógv ríkari var eg í dag, um eg tók ímóti? Hvat havi eg ikki í dag, tí eg segði: “Nei takk!” Og hvør er orsøkin til at eg ikki tók ímóti og framhaldandi havi tað fyri at siga: “Nei takk!”, tá ið onkur bjóðar mær eitthvørt?
Tað, eg ikki taki ímóti, gagnar mær ikki! Tess vegna kann tað kennast, sum um eg í dag eri fátækari enn eg kundi verið.
Tað, eg ikki taki ímóti, gagnar mær ikki!
At takka nei kann hava ymiskar grundir. Talan kann vera um falskan eyðmjúkleika og hugsi eg við mær sjálvum, at eg ikki eri verdur at taka ímóti! Onkur sigur: “Hatta var væl gjørt!” og svari eg tá: “Nei, eg veit ikki… hetta kunnu øll gera!” Onkur rættir mær eina gávu og sigur: “Ger so væl!”, tá ið eg svari “Nei, hetta er alt ov nógv!”, meðan eg kenni meg illa at taka ímóti gávuni. Talan kann vera um religiøsitet. Eg skal ogna mær alt, tí einki skal verða givið mær, sum ikki er vunnið við egnari megi. Skal eg fáa nakað, má eg vinna tað sjálvur! Talan kann eisini vera stoltleiki. Eg hugsi, at eg vil klára meg sjálvan og at siga “Nei takk” er tekin um sjálvbjargni!
Luther nam við hesi viðurskifti, tá ið hann skrivaði um Jesu aktivu og passivu rættvísi. Sum menniskja havi eg hug aktivt at vinna mær Jesu rættvísi við mínum egnu gerningum. Einki skal gevast mær, tí eg skal sjálvur ogna mær Guds vælvild. Men sannleikin er tann, at Guds rættvísi verður givin mær, meðan eg einki kann gera. Hetta er Jesu passiva rættvísi. Hann er tann, sum ger, meðan eg eri tann, sum bert kann taka ímóti.
Guds rættvísi verður givin mær, meðan eg einki kann gera.
“Tvái eg tær ikki, hevur tú ikki lut saman við mær!”, segði Jesus við Pætur, tá ið Pætur takkaði nei til at Jesus skuldi vaska honum um føturnar. Men við at siga nei, fekk hann ikki lut í Jesu gerningi. Við at takka nei, fái ikki heldur eg lut í Jesu rættvísi, sum verður rætt mær, meðan eg eri passivur. Hann livdi. Hann doyði. Hann reis upp. Hann reinsaði meg. Hann… rættir mær hesa gávuna. Hvat sigi eg so nú til tað?
Nú hvíli eg í Guds rættvísi mær givin! Men hvussu skal eg so liva? Vit elska, tí at hann elskaði okkum fyrst. Havi eg tikið ímóti, havi eg nakað at geva! Rættvísi, Kærleika, Tíð, Gerningar, Gávur. Hetta livdi Jesus og vísti okkum. Tað, eg ikki taki ímóti, gagnar mær ikki! Hvussu kann eg so læra at taka ímóti?
Havi eg tikið ímóti, havi eg nakað at geva!
Ímynda tær eitt lív uttan falska eyðmýkt, tí tú veitst at Jesus sær! Uttan religiøsitet, tí tú hvílir í tí, Jesus ger! Uttan egoistiskan stoltleika, tí tú tekur ímóti tí, Jesus gevur!


text:
Aftan, f.v.: Jim Sonni Guttesen, John Weihe, Jón Nordendal, Jákup Olaf Jóhannesarson.
Framman f.v.: Eggaba Andreasen, Gunleif Magnusarson, Egil Petersen.
Eron Debes vantar á myndini.
07 Vestur havt aðalfund
Í kvøld hevur 07 Vestur havt aðalfund eftir broyttu viðtøkunum, har nevndarval skal verða stutt eftir kappingarlok. Nýggj nevnd er skipað við 8 limum.
Skráin, sambært broyttu viðtøkunum, til aðalfund, ið skal vera seinast 4 vikur eftir kappingarenda, er stutt, við formansfrásøgn og nevndarvali, umframt møguligum innkomnum málum og ymiskt.
Fyrst á skránni á aðalfundinum í dag, varð sostatt Jim Sonni Guttesen, formaður, sum, vegna nevndina, greiddi frá júst farna ári. Einum sera hendingarríkum ári, bæði á og uttanfyri vøllin.
Eftir hetta var nevndarval. Allir nevndarlimir tóku við afturvali, tó hava Jóhan á Mýrini og Ingi S. Joensen tikið seg úr nevndini í vár. Nevndin, sum skipaði seg á fundi beint eftir aðalfundini, er soleiðis mannað:
Jim Sonni Guttesen, formaður
John Weihe, varaformaður
Jón Nordendal
Egil Petersen
Jákup Olaf Jóhannesarson
Eggaba Andreasen
Gunleif Magnusarson
Eron Debes (vantar á myndini)
Einki mál var innkomið til fundin, og so var bert ymiskt eftir á skránni, har lívligt prát var um kappingarárið, ið fór, og um framtíðina.
(Til skipan av nevnd er at skoyta uppí, at fastur skrivari er samskiparin og bókhaldarin er kassameistari, ið svarar til formannin)


text:
Sunnukvøldið 11. februar verður listaframsýning í Glyvra kirkju. Jón Magnus Joensen sýnir fram. Í sambandi við framsýningina verður tónlist. Niels Midjord og Eilen syngja. Ein drekkamuður verður eisini.
Jón Magnus Joensen (f. 1963) hevur málað síðan hann var 13 ár. Hann hevur havt eitt ótal av framsýningum ymsastaðni sjálvur og saman við øðrum. Hann hevur eisini luttikið í sensureraðum framsýningum.
Í 2003 valdi hann at fara á listaskúla í Holbæk.
Hann málar mest náttúru- og staðarmyndir. Jón dámar væl litir og ljósið í náttúruni. Hetta sæst aftur í málningum hansara, skrivar Runavíkar kommuna.
Á hesi framsýning hevur hann miðsavnað seg um økið í Runavíkar kommunu.


text:
Hóast kulda í luftini er várið altíð komið, tá sláimaskinan hjá Gutta hoyrist í Tórsbyrgi. Í ár hoyrdist maskinan nakað fyrr enn undanfarin ár.
Flestu ár hevur fyrsta grasið verið sligið uppá dagin 29. apríl, okkurt árið eina viku seinni, men ongantíð so tíðliga, sum í ár. Hondamaskinan er nýggj, startar sum klokkan og koyrir skjótari enn hin gamla, ið ikki orkaði meir.
Og so eru stundir til at rinda møðina, festa í eina sigarett og fáa eitt gott prát á trænum. Takk fyri avrikið og angan av nýslignum grasi, Gutti!


text:
Magnus fingið svar frá Poul um fullan limaskap í Norðurlandaráðnum
Altjóða politikkur -
Magnus Rasmussen, løgtingsmaður fyri Sambandsflokkin, hevur nú fingið svar frá Poul Michelsen, landsstýrismanni í uttanríkis- og vinnumálum um fullan limskap í Norðurlandaráðnum
Í svarinum, dagfest 29. januar 2018, frá Poul Michelsen stendur:
Sitat byrjar: “Ad 1: Hvørjir fyrimuni, vansar og avbjóðingar eru við verandi limaskapi í Norðurlandaráðnum?
Formliga er talan um tveir ymiskar stovnar, Norðurlandaráðið og Norðurlendska Ráðharraráðið, sum tó báðir eru skipaðir við Helsingforssáttmálanum.
Fyrimunir við verandi skipan eru, at vit í ráðnum í praksis - og at síggja til - luttaka á jøvnum føti og hava somu rættindi sum onnur. Hetta er kortini sum partur av danska limaskapinum, og hevur Danmark latið Føroyum og Grønlandi fýra av sínum tingmannaumboðum, tvey til Føroyar og tvey til Grønlands.
Annars eru vansarnir við verandi skipan serliga tann sannroynd, at Føroyar við henni ikki eru viðurkendar sum eitt norðurlendskt fólk, við egnari mentan, máli og søgu, og tí ikki hava fingið sítt natúrliga pláss í norðurlendsku familjuni, og á jøvnum føti við hini norðurlendsku londini.
Í Ráðharraráðnum hava vit ikki atkvøðurætt, og hóast atkvøðugreiðsla sjáldan kemur fyri, - so hevur føroyska røddin av nevndu orsøk ikki somu tyngd og ávirkan, sum hon kundi havt.
Okkara støða kann samanberast við eina eygleiðarastøðu. Vit kunnu siga okkara hugsan, men hava ikki atkvøðurætt.
Tað, at Føroyar ikki hava egnan limaskap og ikki rinda limagjald, kann eisini leggja band á okkum í mun til ynskir og raðfestingar, tá ið norðurlendsku samstarvsráðharrarnir leggja árligu fíggjarætlanina hjá Norðurlendska Ráðharraráðnum.
Eisini kann verða nevnt, at avgerðir, ið Ráðharraráðið tekur, eru ikki bindandi fyri Føroyar undir verandi skipan á sama hátt sum fyri limalondini. Tó stendur tað okkum frítt at taka undir við avgerðunum innanfyri teir ríkis- og stýriskipanarligu karmar, sum eru galdandi.
Ad 2: Hvat kostar limaskapur okkara í Norðurlandaráðnum um árið, alt íroknað?
Sum nevnt omanfyri, rinda vit ikki limagjald, men bera vit kostnaðin fyri luttøku okkara á fundum í norðurlendska samstarvinum. Hetta er partur av rakstrinum av ráðum og stovnum, so neyv samlað tøl fyri hesum finnast ikki.
Ad 3: Hvørjir fyrimuni, vansar og avbjóðingar eru við fullum limaskapi í Norðurlandaráðnum?
Fyrimunir við at broyta støðu til fullan limaskap eru, at Føroyar verða viðurkendar sum eitt norðurlendskt land, ið tekur ábyrgd á sama stigi sum okkara grannalond.
Við fullum limaskapi fáa vit møguleika at ávirka samstarvið á munagóðan hátt, og sum sjálvstøðugt limaland fara sjónarmið okkara at hava størri tyngd, enn vit hava undir verandi skipan.
Annar fyrimunur er, at avgerðir, ið verða tiknar, fara við einum fullum limaskapi at vera bindandi fyri okkum á sama hátt sum fyri hini norðurlondini, eins og fyrimunir, ið samstarvið hevur við sær, eisini fella okkum í lut.
Eg dugi ikki at síggja nakrar vansar við at bøta um okkara støðu á norðurlendska og altjóða pallinum.
Avbjóðingar í sambandi við fullan limaskap eru serliga av formligum slagi, sí svarið til spurning 5.
Somuleiðis kann ein møguligur føroyskur formansskapur hava við sær meira praktiskar og fíggjarligar avbjóðingar, sum lýst verður nærri í svarinum til spurning 4.
Ad 4: Hvat kemur fullur limaskapur at kosta føroyska samfelagnum um árið, alt íroknað?
Tá málið var á skrá í 2016 og Uttanlandsnevndin viðmælti landsstýrinum at søkja um fullan limaskap, vóru nakrar fíggjarligar metingar um kostnað:
Í høvuðsheitum kann staðfestast, at “vanligt” árligt limagjald er uml. 1.3 mió. kr. Sætta hvørt ár (fimta hvørt sum nú er) er formansskapsár í Ráðharraráðnum og forsætisár (præsidentskabsår) í Ráðnum. Útreiðslurnar til hetta eru mettar at verða 1,2 mió. kr. fyri at hava forsetasessin í Ráðnum, og uml. 5 mió. fyri at hava formansskapin í Ráðharraráðnum, grundað á tøl frá íslendsku, donsku og partvís finsku umsitingunum.
Umsitingarliga verður tørvur á at uppraðfesta arbeiðsmegi til ráðini í sambandi við formansskapsár. Sum fullgildur limur er neyðugt at hava greiðu á øllum málum á norðurlendsku dagsskránni, og til ber ikki at velja sær mál burturúr at arbeiða fyri, á sama hátt sum støðan er í dag.
Tørvur verður á meira arbeiðsorku í umsitingini hjá samstarvsráðharranum. Í fakráðunum verður helst eisini tørvur á umskipan ella meira arbeiðsorku, soleiðis at ráðini fáa neyðugu førleikarnar at arbeiða við norðurlandamálum.
Tá formansskapsár er, og í fyrireikingarfasuni í minsta lagi eitt ár frammanundan, verður tørvur á størri arbeiðsorku. Finskar metingar siga, at fyrireikingarárið kostar uml. 1,4 mió. kr.
Ein onnur avleiðing er, at tá forsætisár er, verður Ársfundur Norðurlandaráðsins hildin í Føroyum. Hetta setur stór logistisk krøv til serliga hotel- og veitingarvinnuna. Mett verður, at tað luttaka umleið 1200 fólk á einum ársfundi.
Hinvegin hevði eitt tiltak av hesum slagi gjørt, at vit kundu ment okkara førleikar at fyriskipa stórar ráðstevnur, umframt at tað hevði givið hotel- og ferðavinnuni eitt munandi fíggjarligt íkast.
Á sama hátt er tá formansskapsár er í Ráðharraráðnum. Tá verða allir fundir hildnir í Føroyum. Talan er tó um munandi minni fundir. Útreiðslurnar verða rindaðar av fíggjarkarminum hjá fakráðunum, ið halda fundirnir.
Ad 5: Er møguleiki at fáa fullan limaskap, annaðhvørt í Norðurlandaráðnum ella Ráðharraráðnum, uttan at hava fullan limaskap í báðum?
Skulu Føroyar hava fullan limaskap, verður neyðugt at broyta Helsingforssáttmálan, og hetta er ein av forðingunum í løtuni.
Sáttmálin hevur ongar ásetingar um, hvussu eitt land kann koma upp í samstarvið, og vanliga fatanin er, at sáttmálin má broytast fyri at loyva hesum. Higartil er lítið sum bendir á, at verandi limalond eru sinnað at broyta sáttmálan fyri at Føroyar kunnu fáa sjálvstøðugan limaskap.
Størsta veruliga forðingin fyri sjálvstøðugum limaskapi er tó neyvan Helsingforssáttmálin, men heldur støðan hjá donsku stjórnini um, at danska grundlógin (og uttanríkispolitiska lógin) ikki loyvir sjálvstøðugum føroyskum limaskapi í stovni ella sáttmálum, har Danmark er limur.
So leingi danska stjórnin hevur hesa støðu, er ikki sannlíkt, at Føroyar gerast sjálvstøðugur limur í norðurlendska samstarvinum. Hvørki í ráðnum ella ráðharraráðnum, og sama um Helsingforssáttmálin verður broyttur ella ikki.
Ikki minst av hesi orsøk er neyðugt, at viðurskiftini millum Føroyar og Danmark verða skipað av nýggjum, og at vit sleppa úr teimum avmarkingum, sum nú eru fyri hvar og hvussu Føroyar kunnu verða umboðaðar í millumtjóða samstarvi.” Sitat endar.
Magnus Rasmussen
løgtingsmaður fyri Sambandsflokkin
RN


text:
Tuesday, April 1, 2014
Ein forkunnug framsýning í Listasavni Føroya
Tað er ikki bara uttanlands, at kendir politikarar springa út sum listafólk. Heðin Mortensen, borgarstjóri í Havn hevur fleiri ferðir framsýnt sínar málningar á ólavsøkuframsýningini hjá Lions Club, sum á hvørjum ári verður hildin í Müllers Pakkhúsi, og í skrivandi stund er eitt verk hjá Torbirni Jacobsen, fyrrverandi mentamálaráðharra við á eini framsýning í Norðurlandahúsinum.
Men tann higartil størsta framsýningin við politikaralist her á landi letur upp fríggjadagin klokkan 16 í Listasavni Føroya, og tá er tað eingin minni enn Kaj Leo Holm Johannesen, løgmaður, sum sýnir fram egin verk. Í tíðindaskrivi frá løgmansskrivstovuni stendur, at Kaj Leo Holm Johannesen altíð hevur málað, men at hann ikki hevur havt tíð at dyrka sína listapassión fyrr enn hesi tvey seinastu árini. Umframt eina myndarøð við hundum, sum sæst á myndini, hevur Kaj Leo Holm Johannesen eisini málað portrettmyndir av kendum danskarum, eitt nú eru bæði Medina og Peter Smeichel millum tey portretteraðu .Somuleiðis verður ein long røð av málningum at síggja av norðuramerikanska upprunafólkinum og tað er eftir hesum málningunum, framsýningin í Listasavninum hevur fingið sítt serstaka heiti: "Eg eri bara ein einsamallur indiáni".
-Tað er sera týdningarmikið at gera íløgur í kreativu vinnuna í hesum árum, heldur Kaj Leo Holm Johannesen: - Alt tað kreativa fremur vøkstur og innovatión og skapar dynamikk í samfelagnum, tað meti eg avgjørt. Tað snýr seg jú eisini um at branda Føroyar og har haldi eg, at tað er hóskandi, at eg sum liðskipari taki stig til at gúppa bóltin og brúki mína egnu list til at branda Føroyar við. Eg kann longu avdúka, at ítøkiligar ætlanir eru settar í kortið fyri fleiri føroyskum mentanartiltøkum uttanlands hetta komandi árið.
Grunnurin hjá Margretu drottning og Heindriki prinsi og Mentanargrunnur Landsins hava stuðlað framsýningini við 250.000 krónum hvør. Heindrikur prinsur, sum sjálvur er listamaður og sum ger erotiskar standmyndir, ið síðsta ár vórðu framsýndar í danska listasavninum Aros, hevur samtykt at skriva katalogtekstin til framsýningina "Eg eri bara ein einsamallur indiáni".
(IS)
Posted by Listin at 7:17 AM
Labels: IS


text:
Midwayoyggjar
Midwayoyggjar (28.12° norðurbreidd, 177.22° vesturlongd) (á hawaiianskum Pihemanu Kauihelani) er ein oyggjabólkur sum hoyrir til USA. Oyggjarnar eita Midway Islands á enskum. Midway er m.a. gitin frá Seinna heimskríggi.
Har verpur eitt slag av albatrossi, sum á enskum eitur Laysan Albatross.[1]
Innihaldsyvirlit
Landalæra[rætta | rætta wikitekst]
Oyggin Midway liggur mitt í norðara Kyrrahavinum, og var funnin so seint sum í 1859.
Midwayoyggjar er ein oyggjabólkur, sum liggur í Kyrrahavinum millum Hawaii og Wake.
Hon hevur tropiskt veðurlag.
Oyggjar[rætta | rætta wikitekst]
Í Midwayoyggjum eru 3 oyggjar.
Søga[rætta | rætta wikitekst]
Bardagin við Midway[rætta | rætta wikitekst]
4. juni í 1942 loypa japanar á Midway. Japan hevði ikki sent USA krígsavbjóðing, tá ið teir lupu á Midway, sum kanska var týdningarmesta herflotahavnin hjá USA í Kyrrahavinum. Amerikonsk stríðsflogfør við torpedobumbum søktu japonsk skip.


text:
Tvørrandi samskipan av búskaparpolitikkinum
Dan Klein --- 01.09.2017 - 09:45
Búskaparráðið leggur hervið fram sína frágreiðing á heysti 2017. Umframt konjunkturmeting, snýr frágreiðingin seg um serlig viðurskifti í konjunkturgongdini. Í hesum sambandi vísir Búskaparráðið eitt nú á, at ein betri samskipan av almenna íløgupolitikkinum hevði minkað um sveiggið í búskapinum og fløskuhálsarnar á byggi- og bústaðarmarknaðinum.
Tíðindaskriv frá Búskaparráðnum hin 30. august 2017
Vøksturin í búskapinum heldur fram
Í byrjanini av fíggjarkreppuni í 2008 var handilsjavnin negativur við 1.517 mió. kr. uttan skip. Í dag er handilsjavnin batnaður til 1.895 mió. kr. uttan skip. Hetta er ein betring uppá 3,4 mia. kr.
Búskaparligu indikatorarnir seinasta hálvárið benda á ein alsamt týðiligari hákonjunktur eyðkendan av lágum arbeiðsloysi, høgum arbeiðsvirkni, nettotilflyting, íbúðartroti í miðstaðarøkinum og búskaparvøkstri. Útlit eru fyri einum yvirskoti á landsroknskapinum í 2017 og 2018.
Fólkavøkstur og bústaðartrot Stóri fólkavøksturin seinastu árini hevur økt fólkatalið upp um 50.000 í 2017, og hetta hevur vaksið um eftirspurningin eftir bústøðum. Dátuni benda á, at hesin vøkstur í fólkatalinum hevur ein uppgangskonjunktur í Føroyum sum sína meginforkláring.
Broytist hesin uppgangskonjunkturur til ein niðurgangskonjunktur, kunnu vit ikki útiloka, at nettotilflytingin broytist til eina nettofráflyting við tí avleiðing, at fólkatalið í Føroyum aftur minkar.
Almennu og privatu íløguverkætlanirnar hava upptikið eitt vaksandi tal av handverkarum, bæði føroyskar og útlendskar. Stóru tíðarsamanfallandi privatu og almennu íløgurnar síðan 2013 hava trokað burtur bústaðarbygging, samstundis sum tær hava vaksið um kostnaðarstøðið í bústaðarbygging og bústaðarumvælingum.
Kommunali búskapurin Fyri 2017 hava kommunurnar budgetterað við einum merkisvert stórum halli á 610 mió. kr. Kommunalu íløgurnar eru budgetteraðar til 985 mió. kr. í 2017, og er hetta munandi hægri enn undanfarin ár. Fyri 2016 varð budgetterað við einum halli á 454 mió. kr., meðan roknskapurin fyri 2016 kom at vísa eitt avlop á 65 mió. kr.
Fyri landið og kommunugeiran er budgetterað við einum halli í 2017 á 472 mió. kr.
Fyri allan almenna geiran er sostatt sambært hesum útlit til rættuliga stórt hall í 2017, men sambært royndunum undanfarin ár er ikki vist, at hetta kemur at ganga út. Ein víðkan av játtanarkørmum landsins til eisini at fevna um kommunurnar kundi verið ein liður í búskaparligari samskipan millum land og kommunur.
Konjunkturviðgangandi búskaparpolitikkurin, herundir serliga íløgurnar, endurtekur seg. Búskaparráðið hevur frámælt teimum ójøvnu árligu íløgustøddunum, ið økja um óstøðugleikan í búskapinum.
Búskaparfrágreiðingin er at finna á heimasíðu Fróðskaparsetursins/Búskaparráðsins:


text:
Býráðsfundur 26. nov. 2015 kl. 17:00
Býráðslimir:
Magnus Rasmussen, Tórbjørn Jacobsen, Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Hallur Ellingsgaard, Karl Rasmussen og Arnfinn Langgaard og Katrin Absalonsen.
1.
J. nr. 13/00672: Umsókn um frábýti av grundstykki til neyst.
Ólavur Jacobsen søkir um at fáa frábýtt neystagrundstykki burtur av matr. nr. 35a á Glyvrum.
-Vinnu- og havnarnevndin og Byggi- og býarskipanarnevndin mæla til at ganga umsóknini á møti.
-Býráðið hevur á fundi 26/11-2015 samtykt at taka undir við tilmælinum frá Vinnu- og havnarnevndin og Byggi- og býarskipanarnevndin.
2.
J. nr. 15/00453: Broyting av byggisamtyktini í Oyndarfirði.
Bárður Árnason søkir um at broyta byggsamtyktini í Oyndarfirði frá F-øki til C-øki (C12-C46), soleiðis at sparkivøllur kann gerast á økinum niðan fyri Skúlan, sum bygdarfólkið hevur ynski um.
-Byggi- og býarskipanarnevndin mælir til at ganga umsóknini á møti.
-Býráðið hevur á fundi 26/11-2015 samtykt at taka undir við tilmælinum frá Byggi- og býarskipanarnevndin.
3.
J. nr. 15/00655: Býarplansbroyting á Skála.
Poul Anker Zachariassen søkir um at broyta byggsamtyktini fyri matr. nr. 210a á Skála frá E1-øki til B-øki, soleiðis at sethús kann byggjast á økið.
-Byggi- og býarskipanarnevndin mælir til at ganga umsóknini á møti.
-Býráðið hevur á fundi 26/11-2015 samtykt at taka undir við tilmælinum frá Byggi- og býarskipanarnevndin.
4.
J. nr. 15/00740: Sp/f Bøgesvang søkir um at kunna keypa matr. 71aa í Søldarfirði til privat vinnuligt virksemi.
Stykkið liggur í B-øki og er smb. Byggisamtyktini ikki loyvi at hava vinnuligt virksemi. Smb. 10 gr. Í byggisamtyktini, ber til at gera frávik.
-Byggi- og býarskipanarnevndin mælir til at ganga umsóknini á møti, vísandi til 10. 10 í Byggisamtyktini um frávik.
-Býráðið hevur á fundi 26/11-2015 samtykt at taka undir við tilmælinum frá Byggi- og býarskipanarnevndin.
5.
J. nr. 15/00770: TN-Bygging søkir vegna Radiobúðina um byggiloyvi til tilbygning.
TN-Bygging søkir vegna P/F Radiobúðina um loyvi at binda bygningin hjá Radiobúðini og grannabygningin, sum tey eisini eiga, saman við einum millum bygningi.
-Byggi- og býarskipanarnevndin mælir til at ganga umsóknini á møti.
-Býráðið hevur á fundi 26/11-2015 samtykt at taka undir við tilmælinum frá Byggi- og býarskipanarnevndin.
6.
J. nr. 15/00694: Útreiðsluneutralar eykajáttanir í 2015, 2. viðgerð.
-Fíggjarnevndin mælir til at samtykkja útreiðsluneutralar eykajáttanir á øki 3, 4, 5 og 6 á íalt 1.690 tkr.
-Býráðið hevur á fundi 29/10-2015 samtykt at taka undir við tilmælinum frá fíggjarnevndini.
-Býráðið hevur á fundi 26/11-2015 samtykt, við aðru viðgerð, at taka undir við tilmælinum frá fíggjarnevndin.
7.
J. nr. 15/00687: Fíggjarætlan fyri Runavíkar kommunu fyri 2016, 2. viðgerð.
-Fíggjarnevndin mælir til at samtykkja uppskotið til fíggjarætlan fyri 2016, sum javnvigar við 191,2 mió. kr., við einum óbroyttum skattaprosentið uppá 22% og barnafrádrátti uppá 5.000 kr.:
Skattaintøkur -175,2 mió.
Fíggjarkostn. 16,0 mió.
Rakstur 136,5 mió.
Íløgur 38,7 mió.
Lántøka -16,0 mió.
-Býráðið hevur á fundi 26/11-2015 samtykt at taka undir við tilmælinum frá fíggjarnevndini.
8.
J. nr. 15/0015/0: Ásetan av fundardøgum fyri býráðið í 2016.
-Býráðið hevur á fundi 26/11-2015 samtykt at áseta hesar fundardagar fyri býráðið í 2016: 28/1, 25/2, 31/3, 28/4, 26/5, 30/6, 1/9, 29/9, 27/10 og 24/11.


text:
Gud signi Føroyar: Livst so spyrst
Vit sótu nøkur rundan um borðið og prátaðu um tað, sum KVF borðreiðir við nú á døgum – um aldursmark og, hvat er borðbært at leggja fram fyri hyggjaran, ið jú sjálvur rindar fyri tað hann/hon sær. Áðrenn vit vistu av, kom prátið inn á Gud signi Føroyar sendingarnar, ið ikki eru fyri sartar sálir.
Sum præludium í fyrstu sending, og harvið til allar 6 sendingarnar, gekk altíð snøggi og vælklæddi verturin í sínum subjektivu brillum mitt í føroyska metropolinum og snaraði sær burtur frá synagoguni, har boðskapurin, sambært honum, mest var um helheim og tað, sum har til hoyrir. Tað hekk líkasum í luftini, at nú var verturin vorðin klókari upp á hesi viðurskifti og hevði tikið frástøðu til innihaldið í boðskapinum. Subjektivt.
Í fyrstu, aðru og triðju sending var ljóti málburðurin um helviti tann sami. Aftur og aftur nevndi hann hetta ljóta banniorðið, ið fleiri børn her á landi ikki mugu siga! Ja, tað beinleiðis skurraði í oyrunum hjá bæði stórum og smáum hyggjarum.
Tað var næstan sum at hoyra Emil úr Lønnibergi á sinni nevna øll tey ljótu banniorðini fyri lítlu systrini, Idu, ið hon IKKI skuldi siga!
Trupulleikin er bara tann, at meðan Emil-søgurnar eru stuttligar, fittar og barnavinaligar, kunnu vit IKKI siga tað sama um ljóta málburðin og undirtónan í KVF.
Stór og smá fara nú ótrygg og óttafull til songar, tí tey í bestu senditíð “komu til” at leggja eyga og oyra til eina avskeplaða og subjektiva fatan av kristindóminum í Føroyum. Banniorð, helheimur, illir andar og ræðumyndir á skýggjanum. Hinvegin var tíverri eingin loysn og eingin vón upp á trupulleikan!
So er spurningurin, hvønn veg kanónin vendir, tí skjótt er at gloyma, at tá ið vit peika eftir øðrum samkomum og einstaklingum sum heild, peika tríggir fingrar móti okkum sjálvum. Livst so spyrst.
Tummas Petur Davidsen


text:
07.05.2018 (14:33)
Ergoterapeutur ella Fysioterapeutur til deildina fyri Hjálpartól
Á deildini fyri Hjálpartól í Viðskiftadepilnum er eitt spennandi og øðrvísi terapeutstarv leyst at søkja. Talan er um eitt starv, sum er fulla tíð, við møguleika fyri niðursettari tíð. Starvið er frá 1. juni ella eftir nærri avtalu. Arbeiðs- og tænaststaðurin er í Tórshavn.
Deildin fyri Hjálpartól
Deildin fyri Hjálpartól er deild í Viðskiftadeplinum á Almannaverkinum, og í dag telur deildin íalt tólv starvsfólk, fýra terapeutar, fimm goymslufólk og tveir tøkningar, ið arbeiða á hjálpartólaøkinum um alt landið.
Arbeiðsuppgávur
Deildin fyri Hjálpartól veitir stuðul og ráðgeving í sambandi við tørv á hjálpartólum, bústaðarbroytingum og bilum, til fólk við varandi virkistarni. Somuleiðis veitir deildin, ráðgeving og leiðbeining til almennar myndugleikar og onnur, um hjálpartól, um byggi- og bústaðarspurningar og um bilar. Harumframt ráðgeva og vegleiða vit í samband nýbygging til borgarar við rørslutarni.
Við støði í tvørfakligari hugsan og yrkisdugnaskapi, viðgerð og tekur deildin støðu til umsóknir um stuðul til omanfyrinevndu endamál. Hjálpartólini, íbúðarbroytingin og bilurin skulu bøta munandi um varandi virkistarnið og lætta munandi um gerandisdagin hjá borgaranum í heiminum.
Førleikar
Útbúgving sum løggildur ergoterapeutur ella fysioterapeutur er eitt krav.
Væntanir
Vit vænta, av tær, at tú kennir týdningin av, at borgarin verður møttur har hann er, skiltur og hjálptur. Tú hevur hug at arbeiða við hjálpartólum, ert tænastusinnað/ur og vil virka fyri, at borgarin verður settur í miðdepilin. Tær dámar væl beinleiðis samband við borgaran. Eisini arbeiðir tú við støði í møguleikum, heldur enn forðingum og hevur hug og evni til at arbeiða tvørfakligt. Tú trívist í einum ferðmiklum gerandisdegi, við fjølbroyttar og skiftandi uppgávur og ræðast ikki tíðarfreistir og journalskriving.
Vit vænta gjøgnumskygni í arbeiðinum, góð samstarvsevnir og hug at náa mál í felag, harumframt hegni at arbeiða sjálvstøðugt. Tú hevur viðkomandi starvsroyndir og kunnleika til almennar myndugleikar, hevur fyrisitingarligar royndir og dugir at orða teg í skrift og talu. Neyðugt er at hava koyrikort til bil.
Setanar- og lønarviðurskifti
Setanarøkið er Almannaverkið við tænastu í løtuni í Viðskiftadeplinum. Tann, ið settur verður, má tola broytingar í starvinum, og at hetta kann verða umskipað til eisini at fevna um aðrar uppgávur. Tá tænastan fevnir um alt landið, má roknast við koyring. Lønar- og setanarviðurskiftini eru eftir sáttmála millum Fíggjarmálaráðið og Ergoterapeutfelagið ella Fysioterapeutfelag Føroya.
Umsókn
Skrivlig umsókn við avritum av prógvum, autorisation, CV, viðmælum v.m. skal sendast til starv(at)av.fo
ella til Almannaverkið, Smyrilsvegur 20, Postsmoga 3096, 110 Tórshavn. Viðmerkjast skal "Umsókn Hjálpartól”.
Freist
Umsóknir skulu vera okkum í hendi í seinasta lagi 25 mai. 2018, kl. 12.00.
Nærri upplýsingar um starvið fáast við at venda sær til Sigruna Mikkelsen, deildarleiðara, á telefon 360000.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.


text:
Torkil gjørdist nummar tvey í Esbjerg
Enn eitt flott úrslit hjá Torkil Veyhe. Ígjár bleiv kappast í Landavegsúkkling, og tað var Esbjerg, ið var karmur um kappingina.
Torkil koyrur sum fyrr nevnt í sterkasta bólki í Danmark, A-bólkinum. Við hesum flotta úrsliti, og øllum hinum hann hevur vunnið sær, serliga í ár, hevur Torkil staðfest, at hann er tann føroyski súkklarin sum hevur staðið seg best í kappingum uttanlanda.
Torkil koyrur nú fyri liðið Team WeBike Århus, og liðið hjá Torkil hevur sett dám á kappingina ígjár. Ongin ivi um tað. Meðan Torkil gjørdist næstur, so vann liðfelagi hansara Niclas O. Pedersen kappingina.
Fyrsta plássið hjá Niclas var nokk so trygt, meðan Torkil og Marius Therkildsen frá Team Giant Scatto kappaðust um 2. plássið. Torkil átti munin og vann við tveimum sekundum á Marius.
- Sunnudagin koyrdu vit i oysandi áarføri i Esbjerg og aftur komi vit tíggju mans avstað frá byrjan. Vit høvdu tríggjar mans við í útbrotinum. Tad gekk væl at halda feltið aftanfyri okkum, og tá tað restaðu 30 kilometrar opnaði finalan. Vit sótu væl plaseraðir, tí vit høvdu tríggjar mans og ryktu uppá skift, segði Torkil Veyhe eftir kappingina.
Tá teir nærkast málinum sluppu tríggir mans vekk frá 10 mans stóra feltinum, Torkil, ein liðfelagi hjá Torkil, og ein frá Giant Scatto u23.
- Moti endanum rykkir Nicklas og megnar at koyra einsamallur á mál. Sjálvur klári eg at koyra frá hinum i spurtinum, segði ein fegin Torkil Veyhe eftir kappingina.
Leygardagin koyrdu kappaðist Torkil eisini. Kappast varð á einari kuperaðu rutu við Vejle, og koyrast skuldu 150 km. Tá gjørdist úrslitið eisini gott, og Torkil gjørdist nr. 15 leygardagin.
http://resultater.cyklingdanmark.dk/testnetviewstillingen.php?id=500&runder=1&viewtype=total&klasse=A&ucistil=0&virtuel=0&boks=0&pshow=


text:
U12 til Vildbjerg Cup 2017
TB | 31/07/17
Í gjár fóru okkara U12 dreingir av landinum fyri at luttaka í Vildbjerg Cup 2017. Vildbjerg Cup er ein av størstu altjóða fótbóltskappingunum í Danmark, har børn og ungdómar í aldrinum 7 til 17 ár úr øllum heiminum luttaka. Í 2016 vóru tað umleið 700 lið tilmeldaði og umleið 10.000 leikarar.
Palle og Steen, hava gjørt eitt megnar arbeiði fyri at fyrireika dreingirnar sum best til hesa stóru avbjóðing. Dreingirnir hava vant nógv og hart, men samstundis hava teir eisini stuttleika sær óført.
Hendan venjingin hevur eisini verið at sæð í heimligu kappingini í ár, har leikararnir týðiliga hava ment seg.
Foreldrini hava eisini verið ófør at stuðla uppundir við ymiskum, sum liður til at fyrireika hesa ferð.
Kappingin í Vildbjerg verður hildin 3.-6. august, og okur fara at siga frá, hvussu gongst hjá okkara røsku dreingjum á Facebook síðu felagsins.
Felagið ynskir dreingjunum allarbestu eyðnu til Vildbjerg Cup 2017, og vónandi fáa dreingirnir og restin av ferðaliðnum eina góða kapping, og koma heim eitt minni fyri lívið ríkari.


text:
- 16 august 2015
Erling í Nýggjustovu, Hilmar á Teigunum, Neli í Gortru, Símun hjá Sigurdi, Jóhan Hendrik á Skipinum og Sofus Nielsen.
Nú fara vit aftur til byrjanina: Gjómaður hevði stevnt limum og alskyns áhugaðum til arbeiðis henda sjáldsama vakra leygarmorgunin. Uppgávurnar vóru tvær: at fáa ljósini at lýsa í Gjónni og at fáa laðað opnahjallarnar Niðri í Geil uppaftur. Manningin var góð og stór - eini 30/40 fólk, tá avtornaði - frá unglingaárum til ellisár. Jú, 80 ára gamli Erling í Nýggjustovu var nokk "ellisforseti", men tað sást ikki á honum. Sjálvur hoyrdi eg til ljósbólkin, men satt at siga var eg mest eymur í fremstafingri eftir lokið verk, tí hann (fremstifingur) er virknasti likamslutur, tá um myndatøku ræður. Hjá "ljósbólkinum" ráddi um at fáa teir seinastu kaðlarnar drignar í gjøgnum rørini og fáa tyrvt alt væl og virðiliga. Dentur varð lagdur á at ganga væl frá tí heila, og í tí sambandi kann nevnast, at stórur ómakur er gjørdur við at seta sjálv ljósini so óásýnlig pláss sum møguligt. Teir kønu - elmenn og teldumenn - bundu træðrirnar saman. Har vóru eisini umboð fyri Toymismenning, og ein klintrari frá Nax (Hans Mikkelsen eitur hann) hekk í berginum, har ringast var at koma framat, so tað heila var í góðum hondum. Kaffi og kakur stóðu á Jolluni og Niðri í Geil, so har var felags drekkamuður, og fleiri gjørdu sær eisini avstingara til kaffikannurnar, sum tað leið út á dagin. Um trý/fýra tíðina var alt tað "grova" arbeiðið á Gjónni liðugt, men teir kønu blivu sitandi við høvdinum inni í tí gráa kassanum - tí tøkniliga heilanum - úti á Úttru. Putlið - tað at fáa alt at rigga - hevur samanlagt tikið sera nógva tíð. Hans á Skipinum, formaður í Gjómanni, hevur - saman við hjálparfólki - hesar seinastu vikurnar miðvíst arbeitt fram ímóti, at alt kundi gerast liðugt nú leygardagin, og tað eydnaðist so sera væl. Tað eru næmingar og lærarar á Tórshavnar Tekniska Skúla, ið hava gjørt tað tøkniliga arbeiðið, og í tí sambandi hava teir havt sínar ráðgevarar, m.a. okkara kenda listarmann Trónd Patursson, úr Kirkjubø.
Óli Andrias á Rætt, Sofus hjá Oddvør, Símun hjá Sigurdi, Pætur í Ólastovu, Erling í Nýggjustovu og Heri Niðri í Geil.
So var tað opnahjallarnir. Her var ein rúgva av fólki - blandað saman við góðum laðarum. Tey, ið ikki laðaðu hjallar, samlaðu grót, ruddaðu og laðaðu ein fittan vegg út ímóti Ánni. Dagsins setningur var at fáa grótarbeiðið liðugt, og tað eydnaðist til fulnar, so nú standa teir tríggir opnahjallarnir so fittir og bíða eftir yvirtromum. Tilfarið er tókt, men hetta krevur handverkarar og nakrar hondlangarar at halda í. Kaffi og køkur stóðu allan dagin undir Geilarskjøldrinum, so har var lag á manni at hoykja seg niðurat við einum uggara. Tann niðasta hjallin átti Hoygarðurin - tann mittasta Jógvansstova - og tann heimasta átti Nýggjustova. Slíkir dagar plaga at enda við grilling, og soleiðis var eisini hesaferð. Um sekstíðina var klárt at borda Niðri í Geil, og var hetta ein hugnalig løta, tí tað var so gott veður - nógv fólk - eisini fremmand - so fleiri sótu bara har fyri kvøldið í góðveðrinum og nutu fjallaroðan á Tyrli.
Eftir hesar fáu reglur eru vit so aftur við byrjanina: leygarkvøldið 15.08.15. Ljósspælið í Gjónni er roynt og fekk gott ummæli frá fólki, hóast byrjanartrupulleikar argaðu eitt sindur. Gjómaður segði frá, at 18.09.15 - í sambandi við ta árligu mentanarvikuna - verða ljósini alment tikin í nýtslu, og til ta tíð verða tey tøkniligu brekini rættað. Gjómaður bað meg takka fyri dyggan stuðul, og tann tøkkin sæst her.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Vestmannadagar 2016 - brellbitar
15.07.2016
Fyrireikingarnar til Vestmannadagarnir 2016, sum vera í døgunum 5. – 11. september eru nú so mikið væl áleiðis, at vit tora at koma við nøkrum brellbitum.
Nógv er á skránni, eisini tiltøk, sum ikki hava verið á
Vestmannadøgunum áður; t.d. kunnu vit nevna spurnarkapping og sjavskapping í
Vektarbúðini, linedans-undirvísing, hugleiðingar um virksemi hjá John og Niels
hjá John, barnabiografur og framsýning av lutum hjá Bygdarsavninum.
Harumframt verða fleiri av vælumtøktu tiltøkunum endurtikin, m.a. málningaframsýning, opið hús í báðum dagstovnunum, tónleikacafé’ir í Vektarbúðini og ikki at gloyma tann hugnaliga morgunmatin í ítróttarhøllini leygarmorgunin.
Fríggjakvøldið og leygarkvøldið verða tvey góð tónleikatiltøk:
fríggjakvøldið verður eitt hugnaligt syngið-við tiltak, har eisini Kári P. og
Martin Joensen luttaka. Kvøldið endar við dansi við Brim.
Leygarkvøldið verður livandi tónleikur á skránni, har ið RoWan, Poul Arni Holm úr Harmadun, og Finnur Koba og Høgni Reistrup fara at framføra. Leygarkvøldið endar við góðum dansi við Jens Marna Band.
Til at fyriskipa hesar dagarnar krevjast nógvar hendur, og vit
eru sera takksom fyri alla hjálp, ið vit hava fingið til undanfarnu Vestmannadagar.
Longu hava fleiri vent sær til okkum og bjóða seg til at hjálpa til, men tørvur
er á enn fleiri hondum J Um tú hevur hug at
hjálpa til við onkrum í sambandi við fyrireikingarnar ella á sjálvum Vestmannadøgunum,
ert tú vælkomin at senda ein teldupost til Maud á maud@vestmanna.fo.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
- Tíðindi, mentan og ítróttur
Tema: Føroyar og 3. heimurin (1:2)
Tak niður
Kvøldið er sett saman av sendingum, innsløgum og práti í studio. Umframt útlendskt tilfar hava vit eisini nógv spennandi tilfar, sum vit sjálvi hava gjørt. Í studio práta vit við føroyingar, sum hava tikið lut í menningararbeiði í 3. Heiminum.
Vit tosa við føroyingar sum hava arbeitt sum sjálvboðin og eisini við fólk, sum hava arbeitt fyri stórar altjóða felagsskapir til dømis Danida. Vit varpa ljós á menningarhjálpina, sum Føroya Landsstýri, saman við ABC barnahjálpini, hevur veitt til skúlaverkætlanina í Monrovia, Liberia.
Kringvarpið var við, tá fólk frá Uttanríkisráðnum var á eftirlitsvitjan í Liberia fyri at vita, hvussu gongst við arbeiðinum at byggja ein skúla og fyri at vita, um peningurn verður nýttur eftir ætlan. Í sendingini hitta vit eisini eitt av børnunum, sum fer at ganga á føroyska skúlanum í Liberia, tá hann er liðugur.
Vit hava eisini verið í Ghana, har føroyskur peningur er latin í menningarhjálp. Í sendingini er eitt dupultportrett av einari 10 ára gamlari gentu í Ghana og einari javngamlari føroyskari gentu. Vit fylgja gentunum báðum ein púra vanligan gerandisdag og vísa, hvussu ymiskar lívsfortreytir genturnar hava.


text:
Lógir
Havnar Handverksmeistarafelags
samtyktar á eykaaðalfundi 25. juni 2009
Navn, heimstaður og endamál
§ 1
Navn felagsins er ”Havnar Handverksmeistarafelag”, og heimstaður tess er Tórshavnar kommuna.
Stk. 2. Felagið er limur í Føroya Handverksmeistarafelag. Lógirnar hjá øllum lokalfeløgum í Føroya Handverksmeistarafelag eru samskipaðar sínamillum og við lógir meginfelagsins.
§ 2
Viðvíkjandi teimum í stk. 2 nevndu viðurskiftum verður víst til lógir Føroya Handverksmeistarafelags. Serligar reglur, sum koma afturat ásetingunum í lógum Føroya Handverksmeistarafelag eru ásettar í grein 3 og fram.
Stk. 2.
- Endamál felagsins
- Reglur fyri hvør kann gerast limur
- Ærutreytir
- Almennar reglur fyri inn- og útliman
- Limagjald og limaskyldur
- Atkvøðubýtið
Limir og limaskapur
§ 3
Tann, ið vil gerast limur í felagnum, má skrivliga venda sær til felagsskrivstovuna um upptøku.
Stk. 2. Nevndin kann í samtykt ásetta nærri reglur um upptøku. Hesar reglur eiga at tryggja skjóta mannagongd í samband við innliman.
Stk. 3. Somu treytir sum fyri útliman eru galdandi, um limur ynskir at verða hvílandi limur.
Stk. 4. Hvílandi limur hevur ikki atkvøðurætt og kann ikki veljast í stjórnina.
Stk. 5. Skrivstovan hjá Føroya Handverksmeistarafelag fær fráboðan um inn- og útliman skjótast tilber.
Stk. 6. Eldri limir kunnu gerast:
Limur, ið av elli leggur niður starv sítt, kann støðugt vera limur, og honum nýtist ikki at gjalda limagjald.
Limagjald
§ 4
Limagjald verður ásett av nevndini. Av tí at samsvar skal vera við lógir Føroya Handverksmeistarafelags, eru ávís mørk sett fyri gjøldunum.
Stk. 2. Limagjaldið verður ásett soleiðis, at árliga limagjaldið í minsta lagi er 0,25 promillu-stig og í mesta lagi 3,0 promillu-stig omanfyri limagjald ásett í lógum Føroya Handverksmeistarafelags. Minsta limagjald verður ásett soleiðis, at tað í minsta lagi er kr. 100,- og í mesta lagi kr. 500,- omanfyri tað minstamark, sum Føroya Handverksmeistarafelag ásetur.
Aðalfundurin
§ 5
Ársaðalfundurin hevur hægsta ræði í øllum felagsmálum. Bara hann kann broyta, seta ella avtaka lógir.
Stk. 2. Ársaðalfundurin verður hildin á hvørjum ári áðrenn mars mánaði er útgingin. Fundurin skal verða lýstur í minsta lagi 8 dagar frammanundan og í mesta lagi 4 vikur frammanundan.
Stk. 3. Fasta ársaðalfundarskráin er henda:
1. Frágreiðing frá farna árinum
2. Roknskapur at leggja fram og góðkenna
3. Fíggjarætlan at leggja fram og góðkenna
4. Roknskapur fyri ”Bata” at leggja fram
5. a. Velja nevndarlimir
b. Velja tiltakslimir
c. Velja grannskoðarar
6. Innkomin uppskot.
7. Ymiskt
Stk. 4. Mál at leggja fyri aðalfundin skulu vera nevndini í hendi í nóg góðari tíð at seta málið á dagsskrá.
Stk. 5. Í sambandi við keyp, sølu og veðseting av føstum ognum krevst aðalfundarsamtykt.
§ 6
Eykaaðalfundur verður hildin, tá ið nevndin heldur tað vera neyðugt, ella tá ið 10 limir skrivliga biðja um tað og skila til, hvat ynskt verður at fáa til umrøðu.
Stk. 2. Boðað kann verða til eykaaðalfundar við tí tíðarfreist, nevndin ætlar um, tó í seinasta lagi 8 dagar eftir, at skrivlig áheitan er komin til felagið.
Stk. 3. Grannskoðari felagsins kann krevja, at eykaaðalfundur verður hildin.
§ 7
Á aðalfundinum ræður einfaldur meiriluti úrslitinum.
Stk. 2. Til lógarbroyting krevst tó, at 2/3 av limunum eru á fundi, og 3/4 av teimum atkvøða fyri.
Stk. 3. Er ársaðalfundurin ikki viðtøkuførur, verður lýst til nýggjan aðalfund í fyrsta lagi 8 dagar eftir, og ræður tá vanligur meiriluti úrslitinum uttan mun til fundarluttøku limanna.
§ 8
Formaðurin setur fundin, ið velur ein orðstýrara.
Stk. 2. Orðstýrarin skal ansa eftir, at fundurin fer regluliga fram og syrgja fyri at geva orðið til limirnar í tí rað, teir hava biðið um tað. Hann skal átala alt, ið órógvar fundin, og hevur rætt at vísa út tí ella teimum, ið órógva, ella um neyðugt at slíta fundin. Gerðabók skal altíð verða skrivað, og verður hon undirritað av fundarstjóranum og møttum nevndarlimum. Um ynskist skal gerðabókin verða upplisin.
Nevnd felagsins
§ 9
Felagið verður stjórnað av eini nevnd við 5 limum, ið verða valdir á ársaðalfundinum fyri tvey ár í senn, soleiðis at annaðhvørt ár verða 2 og annaðhvørt ár 3 valdir.
Stk. 2. Somuleiðis eru 2 tiltakslimir til nevndina, ið verða valdir á ársaðalfundinum á sama hátt sum nevndarlimirnir.
Stk. 3. Á fyrsta nevndarfundi skipar nevndin seg við formanni, næstformanni og vanligum nevndarlimum. Um nevndin ikki hevur eina fasta umsiting / skrivara, verða kassameistari og skrivari eisini valdir.
Stk. 4. Valið er skrivligt, og kann endurval fara fram.
§ 10
Nevndin hevur umsjón við starvi felagsins. Hon kann seta fyrisitara og annað starvsfólk.
Stk. 2. Nevndin heldur fund, tá ið formaðurin ella 2 nevndarlimir halda tað vera neyðugt.
Stk. 3. Fyrisitarin kann í samráð við formannin boða til nevndarfund. Nevndin er viðtøkufør, tá ið 3 limir eru á fundi.
Stk. 4. Um javnt stendur í atkvøðugreiðslu, ræður atkvøða formansins úrslitinum.
Dagliga felagsarbeiðið
§ 11
Um felagið hevur fastan fyrisitara, hevur hesin dagliga felagsarbeiðið um hendi. Hann heldur fullfíggjaðan lista við øllum limum felagsins, eins og hann heldur fullfíggjaðan roknskap yvir inntøkur og útreiðslur felagsins. Hevur felagið ikki fastan fyrisitara, eru hetta ávíkavist uppgávur skrivarans og kassameistarans.
Stk. 2. Fyrisitarin heldur gerðabók um allar fundir felagsins, og alt brævaskifti er í hansara hondum í samráð við nevndina.
Stk. 3. Gerðabókin verður undirritað av teimum á fundi møttu nevndarlimum. Viðvíkjandi nevndarfundum skal greitt vera tilskilað, hvørjir nevndarlimir møta á fundi, og hvørjir geva avboð. Nevndarlimir, sum ikki vóru á fundi, og fyrisitarin skulu viðmerkja, at tey hava lisið fundarfrágreiðingina.
Stk. 4. Nevndarformaðurin teknar felagið. Nevndin hevur heimild at veita umboðsfulltrú til fyrisitara og/ella skrivara og/ella kassameistara.
Stk. 5. Í stórum peningamálum krevst fundarsamtykt.
§ 12
Roknskaparárið er álmanakkaárið.
Stk. 2. Tann sum hevur roknskapin um hendi letur grannskoðarum felagsins fullfíggjaðan roknskap áðrenn 1. februar. Grannskoðararnir skulu lata hann frá sær grannskoðaðan áðrenn 15. februar.
Stk. 3. Roknskapargrannskoðarar og nevnd hava til eina og hvørja tíð heimild at kanna roknskap og kassapening.
Stk. 4. Nevndin skal á hvørjum ársaðalfundi leggja fram fíggjarætlan til góðkenningar.
Yrkisgreinaumboð
§ 13
Á hvørjum aðalfundi kann hvør yrkisgrein velja sær eitt umboð. Um hetta ikki verður gjørt á aðalfundinum, kunnu slík umboð verða sett av nevndini á fyrstkomandi nevndarfundi.
Stk. 2. Hesi umboð eru ráðgevandi hjá nevndini í arbeiðs- og lønarspurningum í teim ymsu yrkisgreinunum.
Avtøka felagsins
§ 14
Uppskot um at taka felagið av kann bara koma til umrøðu á ársaðalfundinum, har í minsta lagi 3/4 av limunum eru á fundi, og er samtykt, tá ið í minsta lagi 3/4 av teim hjástøddu limunum hava greittt atkvøðu fyri uppskotinum.
Stk. 2. Verður felagið avtikið, skulu allar ognir felagsins verða latnar Føroya Handverksmeistarafelag í varðveitslu.
Stk. 3. Hesar ognir kunnu latast felag við sama endamáli sum Havnar Handverksmeistarafelag, tá hetta felag hevur virkað í 5 ár.
Stk. 4. Um eingin innan 15 ár setur krøv sambært hesum, skulu ognir felagsins verða nýttar til at stuðla handverk í Føroyum eftir teim reglum, ið Føroya Handverksmeistarafelag ásetur.
Lógarbroytingar
§ 15
Broytingar í hesum lógum kunnu bara verða viðtiknar á ársaðalfundi eftir §§5, 6 og 7, stk. 2 og 3.
Gildi lógarinnar
§ 16
Henda lóg hevur gildi frá 1. januar 1977.
Stk. 2. Samtykt á aðalfundi 29. mars 1977, at galda frá 1, januar 1977.
Stk. 3. Lógin er síðani broytt: 29. mars 1978, 16. mars 1983, 9. mars 2000, 12. mars 2002, 13. november 2003 og 25. juni 2009.


text:
Í apríl vóru 197 færri fulltíðararbeiðsleys enn í mars. Arbeiðsloysisprosentið minkaði úr 6,2 niður í 5,5 prosent. Árstíðarjavnaða arbeiðsloysisprosentið minkaði úr 5,6 niður í 5,2 prosent. Fulltíðararbeiðsloysið minkaðið við 143 mannfólkum og 54 konufólkum. Við hesum kann sigast at fyri hvørji trý mannfólk ið komu burtur úr arbeiðsloysi, kom eitt konufólk burtur úr arbeiðsloysnum.
Minkingin í arbeiðsloysinum í apríl, er fyrsta munandi minkingin síðan met lítla arbeiðsloysið í juni mánaða í 2008. Um hettar merkir at gongdin í arbeiðsloysinum er vend er ilt at siga. Til tess er minking í einum mánaða ov lítið til at gera avgjørdar niðurstøður. Hettar kann verða ein ábending minkandi arbeiðsloysið men, vit vita tað rætt og slætt ikki.
Gongdin í arbeiðsloysinum síðstu fimtan árini, bendur á, at talið av arbeiðsleysum mannfólkið, yvirhøvður, veksur skjótari og minkar skjótari enn talið av arbeiðsleysum konufólkið.
Í apríl vóru 825 mannfólk og 611 konufólk fulltíðararbeiðsleys, samanlagt 1.436 í mun til 1.633 fulltíðararbeiðsleys í mars. Arbeiðsloysisprosentið fyri mannfólkini var 5,7 og fyri konufólkini 5,1 prosent.
Fleiri arbeiðsloysistøl eru at finna í hagtalsgrunninum


text:
Søgan
Eik er fyrsti peningastovnur í Føroyum, stovnaður í 1832, og telist eisini millum elstu peningastovnar í ríkinum. Í 74 ár var hann einasti peningastovnur í landinum. Søgan hjá bankanum er soleiðis bæði drúgv, fjøltáttað og í stóran mun merkt av støðufestiLes meira
Størv í Eik
Vit eru altíð áhugað í at frætta frá fólki, sum vilja starvast í Eik og sum síggja tað sum eina avbjóðing at starvast hjá okkum. Les meira her um Eik sum arbeiðsstaðLes meira
Tøl um okkum
Undir 'tøl um okkum' finnur tú árs- og ávegisroknskapir, og hagtøl um bankan.Les meira


text:
Kelda: landsverk.fo
Tað verður partafelagið Demich, sum fer at gera higartil størstu jarðhitaskipan í Føroyum, nevniliga tann á nýggja miðnámsskúlanum í Havn, Glasir.
Sáttmálin fyri hesa arbeiðstøkuna ljóðar á slakar 4,7 mió. krónur.
Demich hevur júst útvegað sær eina nýggja maskinu, ið kann bora niður á 300 metrar dýpi í sambandi við at leiða jarðhita upp til anleggið, sum fer at nøkta umleið helmingin av hitaorkutørvinum á Glasi.
Eftir ætlan skulu borast 22 hol niður á umleið 300 metrar, sum verða veitingargrundarlagið undir jarðhitaskipanini á nýggja skúlanum.
- Á Landsverki fegnast vit um, at ætlanin við jarðhita á Glasi nú er komin upp á pláss, og at vit hava fingið sáttmála við ein veitara, sum vit hava góðar royndir við, sigur Ewald Kjølbro, stjóri á Landsverki.
Stjórin á Demich sigur soleiðis um arbeiðstakarasáttmálan, sum hansara fyritøka í dag hevur undirskrivað.
- Vit hava nógvar royndir við slíkum skipanum, og sum veitari fegnast vit tí sjálvandi um at hava fingið hendan sáttmálan um veiting av jarðhitaskipan. Higartil hava vit veitt umleið 250 jarðhitaskipanir í Føroyum, har av tær flestu eru til privatar bústaðir, sigur Torbjørn Hansen, stjóri í P/F Demich.
Á myndini Torbjørn Hansen, stjóri í Demich, og Ewald Kjølbro, stjóri á Landsverki, sum júst hava undirskrivað sáttmála um jarðhitaskipan á Glasi.


text:
Orð: Jessie Brown Pounds
Lag: James H. Fillmore
Týtt: Victor Danielsen
1. Eg veit, mín Frelsari, hann livir,
og at hann kemur aftur her,
at øllum hann er Harri yvir,
at ævigt lív í honum er.
Niðurlag: Eg veit, eg veit, at Jesus livir,
eg veit, hann kemur aftur her;
eg veit, hann øllum valdar yvir,
eg veit, at lív í honum er.
2. Eg veit, hans lyfti ævigt vara,
eg veit, hans orð ei doyggja kann;
um deyðin enn mítt kjøt skal tæra,
tað førir meg bert heim til hann.
3. Eg veit, hann mær ein stað til reiðir,
eg veit, eg skjótt skal búgva har –
áh, undurfult! Hann her meg leiðir,
og so hann kemur eftir mær.


text:
Væleyðnaðir Djóradagar
mentan29-05-2017 - 11:00 - Jóanis Nielsen
Farna vikuskiftið var Havnardalur karmur um árligu Djóradagarnar hjá Føroya Ríðingarfelag.Aftur í ár var tiltakið sera væl vitja, mett verður at áleið 5500 fólk hava verið á økinum teir báðar dagarnar tiltakið var.
Brandur í Dali, formaður í Føroya Ríðingarfelag sigur at tey fegnast sjálvsagt um tey mongu vitjandi. Tey í felagnum siga, at tey ferð aftaná ferða vera tikin á bóli, um hvussu vælumtókt teirra tiltak er.
Onkursvegna man tað vera ein stórur tørvur á einum tiltakið, sum setur børn og barnsliga sálir í fokus. Felagið hevur øll árini gjørt sær ómak at varðveita tiltakið á einum støði, har hugnin, tað óformella og lágir prísir telur meira enn løtuvinningur.
Djóradagar vera sjálvsagt aftur í 2018 og Brandur í Dali sigur, at tey í vikuni fara at eftirmeta tiltakið, soleiðis at tey kunna gera sítt til, at tiltakið gerst enn betri og enn meira vælumtókt.
Felagið takkar teimum mongu ið vitjaði, umframt stuðlar, djóraeigarar og tey meira enn 100 sjálvbodnu, sum gjørdi sítt til at tiltakið eyðnaðist so væl.
Kelda: Føroya Ríðingarfelag


text:
Eldur í garnaskipi Vesturland
Leygardagin, umleið midag, kyknaði eldur umborð á garnaskipinum Vesturland hjá Thor, sum var til fiskiskap á Føroya Banka. Nógvur roykur var, og avgerð var tikin um at taka manningina av skipinum beinavegin. Øll manningin bleiv flutt við tyrlu av skipinum og til Landssjúkrahúsið til kanningar, har 3 vera náttina yvir til eygleiðing, tí teir hava fingið royk í seg, men allir hava tað gott eftir umstøðunum.
“Enn vita vit ikki hvussu verður við Vesturland, men vit eru ógvuliga glaðir fyri at manningin hevur tað gott og allir eru komnir til lands”, sigur Hans Andrias Kelduberg, reiðari.
Tá ið manningin fór av skipinum var ikki greitt hvussu ógvusligur eldin var, men, nú tá ið Vædderen kom til skipi, sást at eldur var enn í skipinum, men tað verður ikki greitt fyrr enn við dagsljósið í morgin, sunnudagin, hvussu støðan er við skipinum.


text:
Sethúsatrygd
Tær røttu tryggingarnar geva tær eina fíggjarliga trygd, um skaði kemur á títt heim. Við Sethúsatrygd verða hús tíni nývirðistryggjað.
Hvat fevnir Sethúsatrygd um?
Sethúsatrygd tryggjar sjálvi húsini móti storm-, bruna- og vatnskaða. Umframt at veita endurgjald fyri sethúsini, veitir Sethúsatrygd eisini fulnað, um tørvur er á kreppuhjálp í sambandi við álvarsaman skaða á sethúsini, eitt nú av bruna ella tílíkum.
Umframt sjálvan bygningin fevnir tryggingin eisini um harðar hvítvørur, antennur, parabolar, flaggstengur og skaða av leka í tryggjaðum, fjaldum veitingarleiðum. Umframt sethúsatyggingina, er skilagott at tryggja aðrar ognir, so sum innbúgv. Les meira á heimasíðuni hjá Trygd.


text:
Llanfairpwllgwyngyllgogerychwyrndrobwllllantysiliogogogoch
Llanfairpwllgwyngyllgogerychwyrndrobwllllantysiliogogogoch er ein býur á oynni Anglesey (Ynis Môn) í Wales. Býurin er kendur fyri at hava longsta staðarnavnið í Stórabretlandi og Europa. Býurin hevur eisini triðlongsta staðarnavnið í verðini.
Llanfairpwllgwyngyllgogerychwyrndrobwllllantysiliogogogoch er tað óalmenna navnið á býnum; tað almenna navnið er Llanfairpwllgwyngyll við "bert" tjúgu bókstavum (17 í tí walisiska stavraðnum, har "ll" og "ch" eru stakir bókstavir). Walisisktmælt fólk stytta navnið til "Llanfairpwll" og engsktmælt stytta tað til "Llanfair PG". Av staðbundna fólkinum verður býurin bara kallaður "Llanfair".
Býurin hevur eisini fingið heiðurin "longsta jarnbreytarstøðarnavn" í Guinness' Rekordbók.
Týdningurin á navninum er:
"Kirkja [Skt.] Mariu (Llanfair) [í] lægd (pwll) hvíta heslirunnsins (gwyngyll) tætt við (goger) stríða meldurstreymin [hylin] (y chwyrndrobwll) [og] kirkju [Skt.] Tysilio's (llantysiliso) við reyða hellið ([a]g ogo goch)".
Framburðurin av navninum er uml.: Hlan-vair pudl-guin-gidl go-gerø chuørn-drob-udl hlant-tøsilio go-go-goch - (sí Walisiskt mál)


text:
Helgi: Vit settu dagsskránna móti sterka Sveis-liðnum
ítróttur06-01-2017 - 21:57 - Jóanis Albert Nielsen
Eftir sigurin hjá Føroyum, hittu vit ein væl nøgdan strikuspælara - Helga Hoydal.
Hvat væntaðu tit av dystinum áðrenn hann fór í gongd.
- Vit væntaðu at vit møttu einum sterkum liði, tí fyri góðum 8 mánaðum síðani leiktu við móti teimum, og tá vóru teir sera sterkir, vit taptu ímóti teimum tá. Men tað er ikki akkurát tað sama liðið, teir høvdu við í dag, tí nakrir hjá teimum eru skaddir, og aðrir eru við A-landsliðnum hjá Sveis - tað sigur eitt sindur um styrkina hjá liðnum. Vónirnar vóru at vit fóru inn at gera alt okkara besta, soleiðis at vit kundu verða nøgdir aftaná, og hyggja vit nú eftir úrslitinum, so kunnu vit heilt sikkurt vera væl nøgdir nú.
Høvdu tit tak á dystinum í gjøgnum allan dystin?
- Tað eru heilt sikkurt vit stýra dystinum frá byrjan av. Hvørjaferð teir koma við einum móttrekki, fáa vit bast tí. Tað eru vit ið settu dagsskránna.
Tá ið teir komu uppá javnleik beint fyri dystarlok, hvat hugsaði tú tá?
- Eg var ikki í iva, tað vórðu fleiri hjá okkum ið vildu avgerða dystin, og tað vísti teir eisini, segði ein vælnøgdur Helgi Hoydal við JN.fo fyri løtu síðani.


text:
Altjóða serfrøðingur á orkuráðstevnu í Føroyum
21. mars 2017
Altjóða orkuserfrøðingurin, Peter Jørgensen, luttekur á ráðstevnuni, “Frá olju til vind”, sum Sambandsflokkurin skipar fyri, fríggjadagin 7. apríl, á Østrøm. Har fer hann at umrøða orkuskipanir og orkumarknaðir í Danmark og ES
Peter Jørgensen, varastjóri í danska netfelagnum, Energinet.dk, hevur virkað í orkuídnaðinum í 25 ár og hevur hópin av altjóða royndum innan orkuøkið.
Á ráðstevnuni fer Peter Jørgensen at greiða frá sínum altjóða royndum, har hann m.a. hevur havt ábyrgd av at leggja ravmagnskervið til rættis og fyri at opna orkumarknaðin, við serligum denti á at fáa meiri av varandi orku inn á netið.
Við hesum nemur hann við sera viðkomandi spurningar innan orkuøkið í Føroyum, nevniliga hvørjar avbjóðingar vit hava og hvørjar møguligar loysnir skulu til fyri at innføra munandi meira vindorku á elkervið. Skal ravmagnsmarknaðurin opnast upp eins og í EU, soleiðis at fleiri privatir aktørar kunnu bjóða seg fram og skunda undir eina skjótari menning av varandi orku?
Á ráðstevnuni fer eisini føroyski orkuserfrøðingurin Vilhjálmur Nielsen, sum hevur eina ph.d um umhvørvisárin av orku, at umrøða hvørji tiltøk hann metir skulu til fyri at nógv meiri vindorka kann latast yvir føroyska elnetið, herundir um framleiðslustýring, forbrúksstýring og goymslur.
Meira kunning við útgreinaðari skrá verður send út seinni.
Les meira: Spennandi skrá fyri orkuráðstevnuna - Frá olju til vind
Les meira: Danski orkumálaráðharrin á orkuráðstevnu í Føroyum
Les meira: Magni Laksáfoss greiðir frá um orkuráðstevnuna
Les meira: Orkuráðstevna - Frá olju til vind
RN
Aftur


text:
Agnar Frederiksen
28.01.2018 - 21:55
Ítróttur > Ítróttur > Hondbóltur
Spania hevur fyri løtu síðani lyft EM-skálina eftir at hava vunnið 29-23 á Svøríki í finaluni.
Tveir av leikarunum hjá Spania eru eisini valdur til All Star-liðið, sum EHF hevur sett saman:
Málverji: Vincent Gerard (Frakland)
Vinstri vongur: Manuel Strlek (Kroatia)
Vinstri bakkur: Mikkel Hansen (Danmark)
Spælskipari: Sander Sagosen(Norra)
Høgri bakkur: Alex Dujshebaev (Spania)
Høgri vongur: Ferran Sole (Spania)
Strikuspælari: Jesper Nielsen (Sverige)
Besti verjuleikari: Jakov Gojun (Kroatia)
Mest virðismikli leikari (MVP): Jim Gottfridsson(Svøríki)
Einasti danski leikarin á liðnum, Mikkel Hansen, er komin í andglettin í kvøld, eftir at tað er vorðið greitt, at Danmark hevur fingið eina bót uppá 4000 evrir(umleið 30.000 krónur). EHF førir fram, at í hálvleikinum í hálvfinaluni ímóti Svøríki eru danir komnir í orðadrátt við officials, tí at teir ikki sluppu at ganga til skiftingarúmið ein ávísan veg. Mikkel Hansen er so ákærdur fyri at hava rópt eftir, og skumpað ein av hesum persónunum frá evropeisku hondbóltssamgonguni.
Hetta vísir Mikkel Hansen staðiliga aftur, og umboð frá danska hondbóltssambandinum eru sera ónøgdir við bótina, ið teir kalla láturliga, og sum teir eru vísir ið byggjur á falskar ákærur. DHF hevur longu kært bótina, og hava givið sína útlegging av hendingini.
Til samanlíkning fekk venajrin hjá Kroatia, Lino Cervar, 2000 evrir í bót fyri at hava traðkað út á vøllin og tikið í ein leikara hjá Hvítarusslandi og verið við at forðað honum í einari avgerandi støðu ímóti endanum av dystinum.


text:
Vilmund Jacobsen 13.09.2017 (14:42)
Tuberklar gera um seg í Grønlandi
Higartil í ár eru staðfestir tilsamans 41 tilburðir av tuberklum í Grønlandi, og tað er serliga í býum og bygdum í Suðurgrønlandi, at teir nógvu tilburðirnir eru. Tað vísa tøl hjá landslæknaembætinum í Grønlandi.
- Sjúkan rakar um alt landið, men í 2016 og higartil í 2017 er tað serliga Suðurgrønland, sum er rakt, siga tey í landslæknaebætinum við heimasíðuna - sermitsiaq.ag
Heimsheilsustovnurin - WHO - sum hevur vitjað í Grønlandi, kemur í einari frágreiðing um viðurskiftini til somu niðurstøðu.
Tuberklar eru álvarsom sjúka, og tá sjúkan í sínari tíð var í hæddini í Grønlandi, vóru skrásettir 900 tilburðir. Í áttatiárunum var talið av tilburðum av tuberklum í Grønlandi komið niður á umleið 10 um árið.
Síðan fór sjúkan aftur at gera um seg, og sambært WHO-frágreiðingini vóru 234 nýggir tilburðir av tuberklum í Grønlandi í 2011. Hetta árið doyðu umleið 10 fólk av sjúkuni.
Tíbetur hevur tað seinnu árini eydnast at minka um talið av tilburðum aftur, men eitt tal á 41 tuberklatilburðir í Grønlandi higartil í ár er framvegis alt ov høgt.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nr. 1819-635
Endamßl: At lŠrararnir vera f°rir fyri at undirvÝsa Ý talvi ß byrjanarstigi. Eftir skeii hava lŠrararnir neyugu f°rleikarnir til at undirvÝsa Ý talvi einar 20-30 sk˙latÝmar.
Innihald: Vit lŠra um serligu reglurnar at leypa Ý borg og taka Ý framlopi; at seta skßk og mßt vi tveimum rˇkum, sÝan vi fr˙gv og kongi og at enda vi rˇki og kongi; um serliga regluna patt; hvussu vit helst eiga at byrja eitt talv; um typisk temu Ý endatalvinum (t.e. tß i bara fßa fˇlk eru eftir); og onnur blanda temu.
Skeissni: Fyrilestur, bˇlkaarbeii, uppgßvuloysing.
Mßlbˇlkur: LŠrarar, sum annahv°rt undirvÝsa ella ynskja at undirvÝsa Ý talvi Ý fˇlkask˙lanum, men ikki eru talvk°nir.
F°rleikakr°v: Luttakararnir skulu duga mannagongdina Ý talvi.
UndirvÝsing: Helgi Dam Ziska, stˇrmeistari Ý talvi.
24. okt. 2018 - 24. jan. 2018 kl. 09.00-14.00


text:
Við LUX virðislønini hevur Evropaparlamentið gjørt vart við filmsgerð í limalondunum í tíggju ár.
Av árligu filmstevnuni í lítla kekkiska kurbýnum, Karlovy Vary, kunngerð Evropaparlamentið nú hvørjir tíggju evropeiskir filmar eru í uppskoti at fáa LUX virðislønina í ár.
Filmarnir, sum eru í uppskoti, vísa eisini hvussu fleirtjóða filmsgerð er. Eftir ensku heitunum er filmsrøðin henda:
A Ciambra (Jonas Carpignano, Italia/Brasil/USA/Frakland/Týskland/Svøríki)
BPM (Beats Per Minute) (Robin Campillo, Frakland)
Glory (Kristina Grozeva og Petar Valchanov, Bulgaria/Grikkaland)
Hjartasteinn (Guðmundur Arnar Guðmundsson, Ísland/Danmark)
King of the Belgians (Peter Brosens og Jessica Woodworth, Belgia/Niðurlond/Bulgaria)
Sameblod (Amanda Kernell, Svøríki/Danmark/Noreg)
Summer 1993 (Carla Simón, Spania)
The last family (Jan P Matuszyński, Pólland)
The other side of hope (Aki Kaurismäki, Finnland/Týskland)
Western (Valeska Grisebach, Týskland/Bulgaria/Eysturríki)
Greiða endamálið við LUX virðislønini er at stuðla uppundir, at filmur verður vístur í evropeisku grannalondunum, og at evnið sameining, integratión, verður viðgjørt.
Ein dómsnevnd, ið telur 21 fólk, velur tíggju biograffilmar, har tríggir verða úrvaldir. Teir parlamentslimir, sum kunnu vátta, at teir hava sæð hesar tríggjar filmarnar í parlamentsbiografinum, sum hevur 90 sessir, kunnu atkvøða. Ein av hesum trimum filmum fær LUX virðislønina, men allir tríggir filmarnir fáa stuðul at verða tekstaðir til tey 24 mál, sum verða brúkt í almenna evropeiska samstarvinum.
Úr Norðurlondum hevur svenski Ruben Östlund verði í uppskoti fyri filmin Play í 2011. Hóast hvørki Ísland ella Sámaland eru limalond, er í ár eydnast teimum at sleppa uppí part. Ísland við filminum Hjartasteinn og Sámaland við Sameblod. Báðir filmarnir hava verið vístir í Føroyum, í Norðurlandahúsinum, Løkshøll og í Filmsfelagnum. Eisini finski On other side of hope er í uppskoti. Tann filmin fer Filmsfelagið at vísa í september. Í somáta kann sigast, at Norðurlond standa sterk í ár.
Reglurnar fyri at fáa LUX virðislønina siga, at filmurin skal vera fiktións-, heimildar- ella animatiónsfilmur, sum er minst ein tíma til longdar. Hann skal vera gjørdur í ella í samstarvi við eitt av ES limalondunum, ella í Íslandi, Liktinstein, Noregi ella Sveis, hóast tey ikki eru limalond. Filmurin skal lýsa fjølbroytni í evropeiskum virðum og margfeldi í evropeiskari mentan, og geva innlit í kjakið um og tilgongdina til at byggja eitt Evropa. Filmurin skal hava verið frumsýndur millum 1. mai árið fyri og 1. juni í ár.
LUX vinnarin verður kunngjørdur í Strassbourg 15. november í ár.
Í fjør vann týski filmurin Toni Erdmann evropeisku LUX virðislønina.


text:
Ari av Rana
11.05.2018 - 14:41
Mentan > Mentan > Tónleikur
Stóra stroymingartænastan Spotify hevur tikið avgerð um at taka heimskenda RnB’ sangaran R. Kelly av síni tænastu. Avgerðin er tikin eftir at R. Kelly í 24 ár hevur verið ákærdur fyri misnýtslu av kvinnum og fyri at eiga barnaporno.
R. Kelly hevði sína stórtíð í 90-árunum og fyrst í 0-unum, tá hann gav út sangir sum Ignition, Bump n- Grind og I Believe I Can Fly. Men nú verða hesir sangir ikki at hoyra á Spotify longur, sigur Spotify við New York Times.
R. Kelly hevur verið fyri fleiri ákærum, harímillum at verða bakmaðurin fyri einum sexkult, fyri at hava gjørt seg kynsliga inn á ómyndig, og fyri at hava átt barnaporno.
Stroymingartænastan hevur innført nýggjan politikk, har arbeitt verður ímóti hatskum innihaldi og hatskum atburði. Nýggi politikkurin skal syrgja fyri, at einki innihald er á tænastuni, sum tosar fyri ella eggjar til álop á bólkar ella einstaklingar sum úrslit av teirra kyni ella kynssemi.
Nýggi politikkurin rakar ikki bert sangir á tænastuni, men eisini listafólk, og tí verður R. Kelly nú koyrdur av stroymingartænastuni.


text:
– ella spælifilmurin um Paul Watson, sum als ikki hevði brúk fyri Paul Watson
Ofta havi eg hoyrt sagt, at tað loysir seg ikki at uppfinna tann djúpa tallerkin ella hjólið eina ferð afturat, og nakað er um tað.
Rendi meg í hesa myndina í sambandi við ein franskan film við myndum frá havins botni. Helt fyrst at hon var ein fantasimynd, men so er ikki.
Jacques Cluzard og Jacques Perrin hava í meira enn 4 ár tikið upp myndir frá havins botni, og hava sett hetta saman til ein film, sum verður frumvístur í hesum døgum. Hann eitur Oceans.
Upprunaliga var ætlanin at hetta skuldi vera eina spælifilmur um navnframa Paul Watson, navnframa umhvørvisaktivistin sum verjir hvalir, tunfisk og hávar móti øllum illum, íroknað føroyingum. Men konseptið bleiv broytt, tí upptøkurnar høvdu als ikki brúk fyri menniskjum, so í filminum eru bara dýr – og eftir hvat skrivað verður, so er tað ikki við mýkindum sum hesi dýrini eta hvønn annan.
Spennandi er um hesin filmurin fer at verða vístur í Føroyum. Havi ein lítlan illgruna um, at slíkur filmur ikki er av teimum mainstream sum Havnar Bio hevur sum premierufilmar. Sostatt kemur hann neyvan av sær sjálvum, men mugu áheitanir til fyri at fáa hann higar. Kanska kundi endurstovnaða Filmsfelagið gjørt mun, tó at hesin franski náttúrufilmur er ikki er av norðurlendskum uppruna, og tí ikki eitt av kjarnuøkjunum hjá Filmsfelagnum Klipp.
Myndin omanfyri hugtekur meg, tí tað fyrsta eg sá var nøkur stór hundalond. Men uttan at eg havi fingið tað neyvt at vita, so hetta ikki soppar, men heldur risastórar hvalspýggjur, við ovurlongum tentaklum, sum helst ikki er lukkuligir at fáa móti berum holdi.
Havi funnið upplýsingar um filmin á Politiken.dk, sum eisini upplýsir, at tað er Unifrance sum marknaðarførir filmin uttan fyri Frakland. Sí Politiken.dk:
http://ibyen.dk/film/ECE1183755/ekstremt-filmpar-bruger-fire-et-halvt-aar-paa-havets-bund/


text:
Andakt
30. aprÝl 2009
Jesusi Kristi sum gav seg sjálvan fyri syndir okkara (Gal 1,4).
Grunda yvir hvørt einstakt orð, men gev tær serstakliga gætur eftir hesum lítla orði; okkara. Øll vektin hvílir á hesum orði og at tú nýtir tað rætt.
Tað er leikandi lætt hjá tær at trúgva, at Kristus gav seg sjálvan fyri syndirnar hjá Pæturi og øðrum halgimonnum. Tí tá um hesi umræður, so hugsa vit, at tey vóru verdug at fáa hesa náði. Men hjá tær, ið sær teg sjálvan óverdugan, er hetta nógv torførari, at júst tú kanst trúgva hesum, at Kristus Jesus gav seg sjálvan fyri tínar svárastu og størstu syndir. Ikki fyri einstakar, men fyri allar syndir. Ikki fyri tær sigraðu og avløgdu, men fyri tær ósigraðu og óavløgdu.
Lætt er at hálova Jesu frelsarverki við stórum orðum so leingi tað ikki verður tilsagt mær sjálvum. Men tá ið tað kemur til at nýta orðið okkara, so ber vitið og holdið seg undan. Ein torir ikki frammi fyri Gudi, at tilluta sær sjálvum ein so stóran og ríkan skatt, sum gáva givin fyri einki. Tí royna vit fyrst at gerast frí av syndini og hugsa, at síðani kunnu vit hava við Gud at gera.
Men sannur kristin kunnleiki og vísdómur er hetta, at tú roknar hesi orð trúverdug og sonn, at Kristus Jesus gav seg sjálvan í deyðan, ikki vegna dygdir og rættvísi okkara, men fyri syndir okkara. Og ert tú ikki teirra millum, sum roknar við hesum; fyri okkara syndir, so er hendan sælan gloppin tær av hondum.
Martin Luther: Ord for dagen
Leysliga umsett: Egil Joensen


text:
Expedit
Størsti veitari í norðurlondum innan handilsinnbúgv og innrættan. Expedit veitir innbúgv og heildarloysnir til mat-, klædna-, amboðs-, búnýtis-, el-, og plantuhandlar, somuleiðis til vøruhús, servicestøðir, specialhandlar o.m.a.
Við Expedit, fáa vit veitt handils/innbúgvs loysnina til sjálvt kræsnasta kundan.
Við at klikkja á inspiratiónsfaldaran niðanfyri kanst tú blaða ígjøgnum blaðið, síggja og lesa um møguleikarnar ið Expedit veitir, og møguliga finna loysnina ið hóskar best til tín tørv.
Myndirnar ið vístar eru niðanfyri, vísa ein part av úrvalinum hjá Expedit, og vísa tær eisini nakrar av loysnunum ið Expedit hevur veitt.
[Fyrivarni verður tikið fyri villum]
Trýst á mynd fyri fulla stødd.


text:
Nú verður farið undir at leggja verjugrót um útfyllingina undir laksaverksmiðjuni hjá Bakkafrost á Glyvrum. Hetta er ein partur av samlaðu verkætlanini, og miðvikudagin skrivaðu Tórbjørn Jacobsen, fyri Runavíkar kommunu, og Svend Lamhauge, fyri RTS Contractors, Fjøruvegur 7, FO-620 Runavík, undir sáttmála um gerð av arbeiðnum. Arbeiðið byrjar alt fyri eitt og verður liðugt, táið nakað er komið inn í næsta árið.
15.12.2017
Verjugrót á Bakka
- Vatnleiðingsarbeiði í Æðuvík 24/5
- Fólk í Funningsfirði fáa nú Bønhús
- Kortlegging við dronum
- Viðv. næmingagjaldi
- Bygdadagur í Rituvík 26. mai 2018
- Marmennilin
- Ruddingardagur leygardagin 12. mai
- Garðar í seyðahøgum standi
- Kunngerð um serstaka byggisamtykt fyri bygging av nýggjari kirkju á Glyvrum
- Ruddingardagar í Runavíkar kommunu
- Ársroknskapurin fyri 2017 góðkendur
- Innsavningin hjá IRF forskotin hesa vikuna
- Tjarnarvegur í Runavík stongdur vegna vegarbeiði
- Flaggdagsrøðan í Runavík 2018
- Flaggdagshaldið sent beinleiðis á R7
- Løgmaður heldur røðu á flaggdagshaldinum í Runavík
- Ragnar verður rakstrarleiðari
- Listaverkætlan í Elduvík
- Undirstøða
- Flaggdagshald – umframt ódnartøk og steypadyst


text:
Academia Færoensis - søgan um setrið
Fróðskaparsetur Føroya varð stovnað í 1965 við tí latínska heitinum Academia Færoensis. Tað vóru limirnir í Føroya Fróðskaparfelag, stovnað í 1952, sum tóku stig til at fáa ein lærdan háskúla í Føroyum. Føroya Fróðskaparfelag arbeiddi miðvíst fyri einum vísindaligum umhvørvi. Av virksemi felagsins kunnu nevnast útgávan av Fróðskaparriti og eitt sera umfatandi arbeiði at savna føroyskt orðatilfar.
Við einum uppskoti frá Fróðskaparfelagnum sum grundarlagi, samtykti Føroya løgting í 1965 at seta á stovn Fróðskaparsetur Føroya, við tí endamáli at inna ”vísindaligt rannsóknarstarv og hægri undirvísing. Skylda læraranna er at fremja bæði”. Føroyingar fingu tá ein hægri lærdómsstovn.
Fróðskaparsetrið byrjaði virksemið við einum professara, Christiani Matras, og einum skrivara, Maud Heinesen. Virksemi tey fyrstu árini fevndi um ársskeið í náttúrusøgu og í føroyskum fyri lærarar. Hetta vóru skeið, sum Fróðskaparfelagið hevði tikið stig til, og sum Fróðskaparsetrið helt áfram við. Ársskeiðini fyri lærarar vórðu hildin toluliga regluliga á setrinum til tað seinast í 1980’unum varð avgjørt, at eftirútbúgving av lærarum skuldi skipast á Landsskúlafyrisitingini.
Umframt ársskeiðini skipaði setrið fyri almennum fyrilestrum um ymisk evni og kvøldskeiðum í føroyskum. Tey fyrstu árini stílaði setrið fyri eini innsavningarnevnd, ið varð sett í 1967, og hevði til uppgávu at bjarga føroyskari fólkamentan. Sum framhald av hesi nevnd varð tjóðlívsnevndin sett í 1970 til at savna tilfar um føroyskt fólkalív og føroysk fólkaminni. Hetta tilfar er í dag á goymslu á Føroyamálsdeildini. Harumframt varð sett ein nevnd í 1972 at skipa fyri innsavning av føroyskum sálmasangi og andaligum vísusongi. Øll árini hevur setrið skipað fyri ritgerðarkappingum, har øll kundu luttaka.


text:
Klokkan er nakrar minuttir í sjey, eri júst vaknaður, havi ikki sovi tað heilt stóra í nátt, kanska er tað tí at eg svav nakrar tímar ígjár seinnapartin. Tað gekk illa at sovna í nátt, lá og vendi og dreygaði mær, klokkan tvey var eg ikki sovnaður.
Eg eri staddur á einum lítlum kamari á føroyska sjúklingahotellinum í Keypmannahavn. Eri her saman við babba, sum skal kannast á ríkissjúkrahúsinum. Babba fekk eina stóra bypass skurðviðgerð á sumri í 2001, tá vórðu 3 æðrar skiftar. Tað ferðina kom hann aftur til Føroyar sum ein nýggjur maður.
Minnist væl tá hann á sinni kom heim aftur, fyltur við nýggjari orku, og við sær hevði hann góð ráð og áheitanir frá læknunum at leggja kostvanarnir um, og ikki minst at fáa venjing inn í gerandisdagin. Nú vit aftur vitja í Danmark kunnu tit nokk gita í hvønn mun ráðini frá læknunum eru vorðin fylgd.
Nå, men aftaná ein góðan rennitúr runt sjógvarnar og ein góðan morgunmat løgdu vit leiðina inn á ríkissjúkrahúsið til fyrireikandi samrøðu. Babba skal møta aftur í morgin klokkan 8:15 til kanning og møguliga viðgerð. Vit verða heintaðir longu klokkan 7:30. Um alt gongur gott so verða vit nógv klókari seinnapartin í morgin.
Góða nátt


text:
5.6.10
Michael Raedecker í Norðurlandahúsinum
Michael Raedecker er dj í foyéruni í Norðurlandahúsinum (Myndir: Birgir Kruse)
Umframt at vera dj, tá Rannvá Kunoy lat upp framsýningina "Frontal" í Norðurlandahúsinum fríggjadagin, er Michael Raedecker spennandi myndlistamaður úr Amsterdam. Eftir bachelor útbúgving í mótasniðgeving, las hann á Rijksakademie 1993-1994 og flutti síðani til London har hann tók master prógv í myndlist á Goldsmiths College í London 1997. Raedecker, sum fekk The Turner Prize í 2000, hevur sýnt fram á Biennaluni í Venezia og á The Douglas Hyde Gallery í Dublin og hevur havt einkarframsýningar í Museum für Gegenwartskunst í Basel, Kunstverein í Salzburg, The Approach í London, Andrea Rosen Gallery í New York og Hauser & Wirth í Zürich.


text:
Mikudagin 27. mai hevði Føroya Handverksmeistarafelag aðalfund, har m.a. lógarbroytingar og nevndarval vóru á skránni.
Lógarbroytingarnar snúðu seg serliga um tillagingar í limagjaldinum, men samstundis vórðu eisini aðrar tillagingar gjørdar í lógunum.
Í nevndini sita nú Magnus Magnussen og Jón Danielsen, sum umboða Havnar Handverksmeistarafelag, Jón T. Eliassen, umboð fyri Eysturoyar Handverksmeistarafelag, Eydna S. Mikkelsen, umboð fyri Vága Handverksmeistarafelag, og Anskar Hansen umboð fyri Meistarafelagið í Klaksvík.
Aftaná aðalfundin skipaði nevndin seg við Magnus Magnussen sum formanni og Jón T. Eliassen sum næstformanni.


text:
Kristina skal syngja í Íslendsku Grand Prix kappingini í morgin
Mentan03-03-2017 - 21:53 - Jóanis Albert Nielsen
Kenda føroyska sangkvinnan, Countrysangarinnan Kristina Bærendsen, verður at hoyra og síggja beinleiðis í Íslendska sjónvarpinum RÚV leygardagin 04. mars, tá seinna umfarið í Íslendsku Grand Prix kappingini verður, og tá vinnararnir til finaluumfarið verða kosnir.
Finalukappingin verður leygardagin 11. mars í Laugardalshøllini í Reykajvík, og verður eisini send beinleiðis í Íslendska Sjónvarpinum RÚV.
Tað er Mark Brink, ættaður úr USA, men búsitandi í Íslandi, sum hevur skrivað sangin, ið Kristina skal
syngja. Tá Mark Brink hoyrdi Kristinu syngja á eini konsert á Hafnafjørdinum í apríl í fjørd, sum varð hildin til heiðurs fyri countrysangaran Merle Haggard, sála, tá varð hann so hugtikin av hennara rødd, at hann gjørdi av, at føroyska Kristina skal syngja hansara Grand Prix sang. Mark kendi einki til Kristinu áðrenn tað.
Sangurin, sum Mark Brink skrivaði, og sum Kristina skal syngja, eitur “Tú og eg,” og hon kemur at syngja saman við Íslendska sangaranum Pálli Rósinkranz. Sangurin verður framførdur á Íslendskum sum duet.
Sangurin hjá Mark Brink var millum teir 200, sum vóru sendir inn til kappingina, og hann bleiv ein av teimum 12, sum komu ígjøgnum nálareyga og sostatt innstillaður til Íslendsku Grand Prix sangkappingina.
Vónandi koma Kristina og Páll at vera millum vinnararnar leygarkvøldið, og um so er, so verða tey við til finaluna í Laugardalshøllini leygardagin 11. mars. Tá verður sangurin farmførdur á enskum.
Kristina hevur verið í Reykjavík seinastu vikurnar, har hon hevur fyrireikað seg til sangkappingina, saman við sangarum, tónleikarum, framleiðarum og øðrum. Jákup Zachariassen og hansara steel-guittari verða við á pallinum leygardagin. Kristina er dóttir kenda countrysangaran Alex Bærendsen. Hon er 26 ára gomul, og hon sigur í samrøðu við Sosialin, at skal hon hugsa um at gera seg galdandi uttanfyri tryggu karmarnar á heimavøllinum, so skal tað vera nú, og nú gjørdist møguleikin ein veruleiki.
Tá finallistarnir frá teimum lokalu Grand Prix kappingunum eru funnir, so verður stóra Euro-Vision átakið í Kiev í Ukreine í døgunum 9, 11 og 13 mai.
Kringvarp Føroya fer at senda beinleiðis frá Grand Prix kappingini leygardagin 04. mars.


text:
Orð: John Davidsen
Lag: Vísulag (Guttorms vísa)
1. Nú gerast kvøldini myrk og long,
og lítið eg dugi at spinna,
og heima har verður stovan ov trong,
hvar skal eg mær stuttleika finna?
Frægast man vera at fara í dans,
heimalambið er har – eg gevi tí ans,
og í Klubbanum hittist mangt par,
har man finnast einhvør stakur fyri mær.
2. So klæði eg meg í mín stutta stakk,
sum neyvan til kníggja man røkka,
og silkisokkar og skógvar av lakk,
ið brádliga sundur munnu støkka;
skjótt er at greiða mítt dreingjahár,
so klíni eg smyrsl uppá kyssusár.
So er “daman í galla og fjong,”
nú bert tørvar mær ein “heimalambs-drong.”
3. Mót Klubbanum seti eg mína kós,
har jass-banda streingirnir grenja.
Gud gævi, eg fann mær ein fittan matrós,
sum meg í tí dansi kann venja!
Eg stígi treystlig um Klubbans gátt,
eg veit, at eg fái eina stuttliga nátt;
nú eg síggi ein vakran korporál,
hann skal verða í kvøld mítt høvuðsmál!
4. Við blíðum eygum og bros á kinn
eg tíðum á hann man heita;
og vakrari drongi í hold og skinn
tú leingi eftir skalt leita.
Hann hyggur og brosar yvir móti mær,
hann kennir, at eg havi hug á sær,
og nú stígur hann fram, ger eitt bukk:
“Må jeg be’ om en dans, Frøken Smuk!”
5. Til jazzbandagrenjan vit fara á flog,
og fram eftir gólvinum reika,
og eyguni hittast og bera boð,
meðan hjartað í ørsku man leika.
Hann lýðir mær í oyrað: “Vi ta’r os en tur,
her bliver så trangt som i et fangebur.”
Og úr Klubbanum hvørva vit brátt,
fyrst nú byrjar hin stuttliga nátt.
6. So vinarlig hond í hond,
vit undan fólkinum renna.
Steðga forpøst har yviri við Strongd,
har eingin okkum man kenna.
Mánin hann skínur yvir Nólsoyarfjørð.
Hann skínur og glampar so vit verða ør.
Og teir knappar teir skína sum gull,
eg av elskhugi verði so full.
7. Eg kvøði ei meira um hesa nátt,
eg livdi jú fleiri slíkar.
Eg drongurin fittur, og veðrið er gott,
so alt eftir vild seg líkar.
Hugurin er góður, av besta slag,
um teir koma aftur ella fara avstað,
og tá vit ikki longur fáa drong,
ja so fara vit allar undir kong.


text:
Reglur fyri úttøku av føroyskum umboðum í altjóða kappingum §1 Virkisøki Nevndin í Talvsambandi Føroya tekur út teir telvarar, ið skulu manna føroyska landsliðið og telvarar, ið skulu umboða Føroyar í altjóða einstaklingakappingum. Nevndin kann geva aðrari nevnd ella venjara hesa heimild til ávísar úttøkur. §2 Føroyingar Allir føroyingar hava rætt at umboða Føroyar. §3 Úttøkutreytir Føroyameistarin fyri einstaklingar er sjálvskrivaður í altjóða liðkappingum. Møguligt er hjá úttøkunevndini at geva eitt (1) ”wildcard”; t.v.s. úttøka sum ikki er tengd at úttøkureglunum. Dentur skal leggjast á ratingtal og at telvarin hevur verið virkin í føroyskari telving serliga seinasta árið. T.v.s. at telvarin skal minst hava telvað 10 ratað kappingartalv. Altjóða ratingtal verður bert tikið við í metingina, um tað eru telvað fleiri enn 10 ratað altjóða kappingartalv. Metast skal eisini, um telvari hevur havt stóra framgongd seinasta árið. §4 Liðuppseting Nevndin í Talvsambandi Føroya, onnur nevnd, ella venjari ger av á …Les meira »
VT Open 2011 – Kappingarfrágreiðing
VT Open
VT Open var telva í vikuskiftinum og sigast má at karmarnir vóru teir bestu. Telva var í tí nýístandsettu politistøðini, við útsýnið yvir vágna og út á Vágoynna, og hetta gav uttan iva inspiratión til góða kapping.Les meira »
GP-Finalan flutt til 30. apríl !
Grand Prix Finalan verður telvað leygardagin 30 apríl. Ikki sum áður lýst 9. apríl. Nærri verður lýst seinni. Talvsamband FøroyaLes meira »
ST Kvik 2011 úrslit
Úrslit frá ST Kvik 2011, ið telvað varð tann 26.03.2011
Les meira »
Helgi D. Ziska í EM
EM verður hesum døgum (22.mars 2011 – 3. apríl 2011 ) telvað í Fraklandi. Okkara egni Helgi D. Ziska luttekur í sterku kappingini, og er styrkismettur sum nr. 199, skal í 1. umfari við svørtum møta tí sterkasta telvaranum í kappingini, nevnliga Peter Svidler (2730) úr Russlandi. Byrjað verður kl. 14.00 í dag. Fylgjast kann við LIVE, meðan telvað verður. Sí lenkjur á vinstra bredda.Les meira »
GP ST-Kvik 2011
Hervið verður bjóðað til Grand Prix Kvik-kapping í Sandavági, leygardagin 26. mars. Telvað verður í talvhølunum. Kappingin er partur av Grand Prix kappingini 2010/11.
Kappingin byrjar leygardagin 26. mars, kl. 12.00. Telvað verða 7 umfør.Les meira »
Rilton Cup 2010/2011 (2.partur)
Eftir nøkur long og strævin talv, vóru vit komnir til 9’inda og seinast umfar í Rilton-Cup 2010/2011. Tað hevði gingið hampiligt, eg hevði 3½ stig av 8, so um eg skuldi koma uppá 50 %, mátti eg vinna tað seinasta talvið.
Sjúka hevði plágað meg tveir teir seinastu dagarnar, so eg var glaður, at mótstøðumaðurin vildi taka javnt í 8. umfari eftir bert 14 leikum. Til 9. umfar var eg enn ikki vorðin heilt frískur, men tað royndi eg ikki at fokusera uppá. Ætlanin var at flyta skjótt, so eg ikki skuldi blíva móður og verri fyri, men mongum brestur ætlan.Les meira »
Nýggjur filmur um Bobby Fischer
Lív og lagna Bobby Fischer hevur inspirerað nógvar kendar rithøvundar og filmsleikstjórar. Nú er nýggjur spælifilmur á veg, har Tobey McGuire skal spæla leiklutin sum Fischer.Les meira »
Innbjóðing til VT-Open – broyttar tíðir
Innbjóðing til VT-Open 1. - 3. apríl (broyttar tíðir leygar- og sunnudag)
Nú er seinasti møguleiki at rætta uppá ratingtølini, avprøva duldar leikir og fáa síðstu dystarvenjingina áðrenn FM sum verður um páskini.
Hervið verður bjóðað til VT-Open í gomlu politistøðini á Bakkavegi 20 í Vestmanna í døgunum 1-3 apríl 2011.
Kappingin er partur av samlaðu grandprixkappingini.Les meira »
Ratinglistarnir dagførdir
FIDE ratinglistin og tann føroyski ratinglistin eru nú dagførdir eftir liðkappingina og OPEN kappingarnar, ið hava verið, umframt ta donsku liðkappingina. Sí leinkjur á vinstra bredda, undir Liðkappingin 2010/11 og Annað.Les meira »


text:
Mikudagin 14. juni kl. 16.00 verður hátíðarløta í Námi.
Tá verður avdúkað, hvørji fáa virðislønirnar fyri bestu skúlabókahandrit til fólkaskúla og miðnám.
Virðirslønirnar eru 50.000 kr fyri hvørt handritið.
Nám lýsti handritakappingina í september í fjør, og flaggdagin var freistin úti.
Inn komu níggju handrit, fimm til fólkaskúlan, trý til miðnám og eitt, sum er ætlað báðum skúlum.
Ein dómsnevnd, sum umframt ein fólkaskúlalærara og miðnámslærara eru stjóri, útgávuleiðari og ein ritstjóri í Námi, hava nú funnið bestu handritini.
- Vit løgdu hundrað túsund krónur á borðið, tí vit vildu troyta nýggjar leiðir og koma í samband við nýggjar møguligar lærubókahøvundar. Hóast handritini ikki vóru so mong, so eru tey sera áhugaverd, og vit fegnast serliga um vinnararnar, sum hava latið okkum væl hugsað og væl skrivað handrit, sum møta einum veruligum tørvi, sigur Regin Marnersson, stjóri í Námi.
Visjónin hjá Námi er, at allar lærugreinir í fólkaskúlanum og allar kravdar lærugreinir á B og C stigi á miðnámi skulu hava eina føroyskt mælta grundbók, ið ikki er eldri enn 10 ár, og at lærugreinir á A, B og C stigi, sum nógvir næmingar velja, eisini eiga at hava føroyskt mælt undirvísingartilfar.
Umframt virðisløn fáa vinnararnir eisini tilboð um útgávusáttmála við Nám.
Eftir virðislønarhandanina verða stuttar framløgur av nýggjum bókum. Teirra millum er ”Samfelagið - og eg”, sum er nýggj bók til samfelagsfrøði.
Her sæst meir um handritakappingina hjá Námi: snar.fo/skipan/kunning/news/besta-skulabokahandrit/
Nám heldur til á Hoyvíksvegi 72 í Havn, har øll eru vælkomin til hátíðarløtuna.


text:
Agnar Frederiksen
24.04.2018 - 21:45
Ítróttur > Ítróttur > Fótbóltur
Í Roma angra tey seg helst um, at Mohammed Salah varð seldur til Liverpool undan kappingarbyrjan. Egyptiski kongurin, sum hann verður nevndur millum Liverpool-fjepparar, var flúgvandi í kvøld. Tvey fantastisk mál og tvey sera góð upplegg í einum framúr avriki hjá Liverpool.
Í fyrru hálvfinaluni á Anfield vórðu Roma úrlatnir. Liðini, serliga Liverpool, góvu undirhald fyri allar pengarnar. Eitt sera larmandi Anfield var við til at skapa sera góðar karmar fyri einum stórum evropeiskum kvøldið, har Klopp, Salah og co. vunnu 5-2.
Bæði liðini høvdu allarflestu av føstu leikarunum tøkar. Liverpool stillaði í sínari vanligari 4-3-3 uppstilling, meðan Roma byrjaði við einari 3-5-2(5-3-2) leikskipan, har verjuketan var høg. Alex Oxlade-Chamberlain hevur spælt sera væl á miðvøllinum hjá Liverpool seinastu mánaðirnar, men eftir eitt korter í dag fór hann út við børu. Eftir at hann fór í eina takkling, fekk hann ein knæskaða, ið kann vera álvarsligur.
Í bryjanini av dystinum varð útiliðið als ikki blást umkoll. Roma spældi klókt, og lat ikki Liverpool koma til tað stóra teir fyrstu 25 minuttirnar, fyriuttan ein stóran møguleika til Saido Mané. Vinstri bakkurin hjá Roma, Aleksandar Kolarov, hevði eisini eitt langskot, ið rakti yvirleggjarin, har Loris Karius var nær við at hjálpa at fáa bóltin inn í málið.
Men tá heimaliðið av álvara kom í gongd, so var tað klassamunur, og í ein hálvan tíma var so at siga bert eitt lið á vøllinum. Innan fáar minuttir skapti Liverpool nógvar stórar møguleikar, har Mané aftur átti tann størsta. Tá tíggju minuttir vóru eftir av fyrra hálvleiki, vann Liverpool bóltin mitt á Roma-hálvuni. Salah fekk bóltin, og staddur stutt inni í brotsteiginum til høgru, sendi hann bóltin í longra hjørnið umvegis yvirleggjaran – eitt frálíkt mál. Roma var um ein háls, og í yvirtíðini økti Liverpool og Salah. Ein ógvuliga skjót umstilling endaði við at Salah, ið fekk eina sending frá Roberto Firmino, hegnisliga lyfti bóltin uppum framstormandi málverjan, Allison. Her sást vandin við høgu verjuketuni hjá útiliðnum. 2-0 í hálvleikinum, og Roma av álvara í trupulleikum.
Trupulleikarnir hjá italienska liðnum gjørdist bara størri eftir stegðin. Liverpool var av álvara í hopla, heimaliðið søkti fleiri mál, og tíggju minuttir inn í 2.hálvleik varð Salah sendir avstað. Hann hevði eina rúgvu av plássi, tá hann kom inn í brotsteigin frá høgru, og hann kundi róliga senda bóltin fyri føturnar á Mané, ið hesaferð var tryggur. Anfield kókaði av álvara, og fimm minuttir seinni gjørdist veruleikin søtari, tá egyptiski kantspælarin, ið gjørdi júst tað ið passaði honum, kom oman ímóti baklinjuni og legðii bóltin inn í málteigin, har Firmino setti seinasta fótin á.
Útiliðið megnaði als ikki at fylgja við leikferðini hjá aggresiva heimaliðnum, og uppgerðin sá út til at verða púra avgjørd um miðjan 2.hálvleik, tá Firmino púra ótarnaður kundi stúta eitt horna frá James Milner í málið. Eins og Salah so skoraði brasilianski áleyparin tvey mál og legði upp til tvey. Ein framúr dystur hjá Firmino. Hann hevur nú skorað 10 mál í Champions League. Tað hevur Salah eisini, og Mané er uppi á átta málum.
Í 74.minutti varð Salah útskiftur, og um hetta mundið fór luftin eitt sindur úr ballónini hjá liðnum hjá Klopp. Roma kom betri við aftur, og tíggju minuttir fyri tíð minkaði Eden Dzeko um munin. Áleyparin tók bóltin sera væl niður við bringuni eftir eina høga sending, og setti bóltin kaldliga í málið. Fimm minuttir seinni var brotsspark, tá eitt skot rakti Milner í armin. Innskifti Diego Perotti setti bóltin trygt í málið, og ein lítlil vón tendraðist hjá Roma.
Útiliðið fekk ikki minkað meira um munin. Eftir at hava verið fullkomiliga knøunum í hálvan tíma fekk Roma skapt sær eitt líknandi útgangspunkt sum undan heimadystinum ímóti Barcelona. Men trý mál skulu innheintast, og Liverpool kann neyvan haldast burtur frá at skora. Klopp hevði aftur í kvøld sett hansara lið rætt upp til uppgávuna, og enska liðið hevur væl og virðiliga eitt bein í finaluni. Nú skal arbeiði gerast liðugt í Rom um átta dagar.
Liverpool - Roma 5-2(2-0)
Í morgin spæla Bayern og Real Madrid fyrru hálvfinaluna í Munchen.


text:
Tórgerð Hentze vísir mær oman í kjallaran, har gomul skjøl er skrásett av einslistum. Her er ljóst og rúmligt og til ber at blaða og lesa á einum borði framm fyri bókahillunum. Fyrst sæst Gerðabókin og síðani uppslagið frá 1944 við undirskriftum. Við í málinum er áheitanin frá løgtinginum um at flagga føroyskt frá 1943. Ovast sæst Merkið og flaggið hjá kommununi veittra, tá Tórsbreyt varð tikin í brúk og borgarstjórin helt talu í skarpari sól (Myndir: Birgir Kruse)
Tórgerð Hentze, sum arbeiðir í journalini hjá Tórshavnar kommunu og hevur sjáldsama góða hilling á gomlum skjølum, fann mær málið fram. Stuttligt at síggja upprunaskjøl frá eini tílíkari hending.
Málið er nummar 22 í árinum 1944, lagt fram á býráðsfundi 11. juli. Í eini sonvendari útdráttar-útskrift úr Gerðabókini hjá kassanevndini hetta árið, verður sagt, at:
Tann 3. juli 1944, klokkan 20, helt nevndin fund. Allir limir vóru á fundi.
Fundurin fór soleiðis fram:
(...)
18. Bræv frá løgtinginum, dagsett 13. desember 1943, um føroyskt flagg á almennum ognum, sent nevndini til ummælis.
Ein meriluti av nevndini (Henriksen, Nielsen, Poulsen og av Reyni) samtykti at mæla býráðnum til at samtykkja, at flaggað verður einans við førpyskum flaggi á flaggstongum kommununnar.
Trygve Samuelsen atkvøddi ikki.
Fundur lokin og A. Andresen váttar at útskriftin er bein.


text:
Tann sonevndi Lamba Jákup, sonur Elina í Lamba, var búsitandi á Hellunum og giftur við Kunoyar Katrinu.
Jákup var ein dagin farin til Fuglafjarðar og ætlaði at koma heim aftur sama kvøldið. Hann kom ikki, hóast hann var farin úr Fuglafirði. Fólk fóru dagin eftir at leita, og Jákup var funnin deyður í einum (gili) ella við eitt gil.
Katrina hevði um somu tíð eitt stykki av vadmali til vevingar í Oyndarfirði, sum hon ætlaði manni sínum. Maðurin í teimum húsum, har vadmalið var til vevingar, sá hetta sama vanlukku kvøldið fyri sær tvey lomb undir vevinum.
Hetta seinasta er sagt mær av eini bróðurdóttur hansara, ið sæð hevði.
Katrina giftist upp aftur við einum fuglfirðingi skjótt eftir. Ein pálmasunnudagsmorgun fór hann oman til strandar at bjarga reka. Hann var í hesum arbeiði so óheppin at detta niðurfyri og druknaði.
Í báðum giftarmálum sínum hevði Kunoyar Katrina børn. Við seinna manninum átti hon ein drong, ið hevði gult hár; men høgrumegin afturi á nakkanum hevði hann tættir av svørtum, um tríggjar tummar í ummáls.
Katrina, hon doyði fyri fáum árum síðani, dugdi at siga fyri tí, ið hevur greitt mær frá, at tá ið hon bar henda son undir belti, kom hon sær einaferð ímóti eini lýsikolu. Hetta var orsøkin til tað undarliga litta hár, sonurin hevði á nakkanum.
Hesin sami sonur var fyri okkurt um 40 árum síðani sligin yvir borð av eini slupp og druknaði.
Andreas Weihe: “Søga og søgn”, 1933


text:
Bilur farin útav á Oyggjavegnum
23-08-2017 - 19:17 - Jóanis Albert Nielsen
Klokkan 18:15 fekk løgreglustøðin í Havn boð um, at eitt ferðsluóhapp var hent á Oyggjavegnum. Ein bilur var farin niðanav vegnum í einum svingi, helst er mjørki orsøkin til ferðsluóhappið.
Vakthavandi á løgreglustøðini sigur við jn.fo, at tveir persónar vóru í bilinum. Teir blivu báðir fluttir suður á Landssjúkrahúsið, harav tann eini hevði fingið pínu í ryggin. Hildi var ikki, at hin persónurin hevði fingið skaða.
Hendingin fór fram langt norði á Oyggjavegnum, og bilurin hevur fingið skaða.


text:
Viðskiftatreytir
Í feltinum í vinstru síðu kanst tú lesa um viðskiftatreytir og aðrar mannagongdir ímillum Suðuroyar Sparikassa og teg sum kunda.
Millum annað er ein kunngerð sett í gildi, sum ger, at allir kundar í Suðuroyar Sparikassa, stovnaðir eftir 1. januar 1999, skulu út fylla skjal um hvítvasking. Kunngerðin er ein liður í at fyribyrgja hvítvaski og fígging av yvirgangsvirksemi.
Somuleiðis er mannagongd í samband við klagumøguleikar. Suðuroyar Sparikassi leggur dent á at veita góða ráðgeving, men vit eru øll "bara" menniskjur og tað kann koma fyri, at tú sum kundi ikki følir teg rætt viðfarnan.